Digi Kini Bebas Ber-Internet – Tiada Halangan Lagi

Digi, telco dengan warna rasmi kuning ini telah melancarkan rangka baharu pelan Internet mereka dengan menawarkan pelbagai kelebihan untuk melayari Internet. Menggunakan tagline Freedom to Internet, Digi kini memudahkan para pengguna untuk menggunakan kuota mereka untuk apa jua, termasuk Muzik, Video, Permainan dan Perantauan secara bebas.

Untuk Music Freedom, Digi akan memberi ganjaran kepada pelanggan yang sudah melanggan melebihi enam bulan dengan 5GB data untuk menstrim muzik setiap bulan, ia boleh digunakan pada aplikasi Spotify, JOOX, dan Smule lantas menggantikan ganjaran 1GB yang diberikan sebelum ini.

Manakala, Video Freedom pula membawakan aplikasi premium Viu untuk diakses oleh pengguna. Pelanggan hanya perlu membayar RM5 sebulan bagi mendapatkan 5GB data khusus untuk menonton video. Viu adalah sebuah platfom untuk menonton rancangan TV tempatan termasuk rancangan Korea dengan kualiti definasi penuh (HD). Sementara, aplikasi iFlix dan Tonton akan turut ditawarkan pada masa hadapan.

Selain itu, bagi memudahkan pelanggan, Digi memperkenalkan Gaming Freedom iaitu pelanggan pascabayar dan prabayar tidak perlu lagi kad kredit mahupun kad debit untuk membuat sebarang transaksi untuk membeli-belah didalam pelayar Steam dan Garena buat masa ini. Di samping itu, pelanggan juga boleh mengumpul kad isian semula League of Legend eksklusif di stor Digi bermula 1 Julai depan.

Perantauan anda tidak sah jika Roaming Freedom tidak diberikan, dengan itu, Digi menawarkan pakej perantauan kepada lebih enam negara termasuk Singapura, Indonesia, Thailand dan lain-lain. Pelanggan juga boleh menggunakan kuota Internet mereka tanpa had dengan harga pelan yang rendah.

Pada masa yang sama, Digi juga memberikan kad isian semula PERCUMA bernilai RM50 kepada 1000 pelanggan pertama yang membuat pembelian kad isian semula RM100 di stor Digi Bukit Bintang sempena pembukaan baru cawangan tanpa kaunter itu.


Acer Predator Orion 9000, Sokong Intel Core i9 & Dua kad NVIDIA GeForce GTX 1080Ti Berharga RM28,888

Acer Malaysia telah membuat kejutan apabila melancarkan Predator Orion 9000 pada pelancaran rasmi Acer Predator, selain komputer riba gaming Acer Predator Triton 700. Dengan kehadiran Predator Orion 9000, ia sekaligus melengkapkan rangkaian peranti permainan video keluaran Acer.

Direka untuk memainkan permainan grafik yang tinggi, peranti ini dikuasakan oleh Intel Core iP Extreme Edition bersama dua pilihan kad grafik iaitu Radeon RX Vega ataupun GeForce GTX 1080 Ti yang menyokong realiti maya, video UHD 4K serta mampu memenuhi keperluan kerja dan gaming anda.

Dibekalkan dengan memori DDR4 32GB, storan 512GB PCI-E SSD dan pemacu cakera keras sebesar 3TB untuk Intel Core i9, manakala Intel Core i7 pula menawarkan spesifikasi lebih rendah iaitu DDR4 16GB, storan 256GB PCI-E SSD serta pemacu cakera keras 1TB.

Peranti ini juga menawarkan beberapa ciri menarik seperti ‘overlocking’ yang membolehkan pemain memilih prestasi turbo dengan hanya menekan satu butang sahaja. Kehadiran IceTunnel 2.0 juga sangat berguna kerana ia mampu mengekalkan suhu apabila bermain terlalu lama supaya tidak panas. Pemegang dan roda yang disediakan memudahkan anda membawa PC ini kemana-mana sahaja.

Acer Predator Orion 9000 akan berada di pasaran Malaysia pada Disember 2017, dijual pada harga RM28,888 untuk model dengan Intel Core i9 dan Intel Core i7 pula berharga RM12,999.


Acer Day Kembali Lagi! Tawaran Menarik Di Mid Valley Bermula 30 Julai – 05 Ogos

Peneraju dalam jenama komputer dunia, Acer sekali lagi mengadakan acara tahunan “Acer Day 2018” bermula 30 Julai hingga 05 Ogos 2018 di Mid Valley.

Acara ini akan berlangsung secara serentak di 20 negara Asia termasuk China, Hong Kong, India, Indonesia, Jepun, Korea, Filipina, Singapura, Taiwan, New Zealand, Thailand, Vietnam, Bangladesh, Brunei, Kemboja, Mongolia, Myanmar dan Sri Lanka.

Tema tahun ini adalah “Acer Day – Play Music Together”, yang membawa maksud menggabungkan semua orang melalui platform Acer dengan muzik yang sentiasa menjadi unsur utama mengeratkan hubungan sesama sendiri. Antara hadiah lumayan menanti anda adalah perjalanan 4D/3N ke Taiwan untuk 2 orang, komputer riba Helios 300, Nitro 5, Swift 5, Spin 5, Iconia Tab 10, beg galas dan bluetooth speaker.

Sempena dengan Acer Day 2018, Acer Malaysia juga membuat roadshow di Mid Valley Megamall bermula 30 Julai hingga 5 Ogos 2018. Ingin dapatkan tawaran hebat ini, jangan lupa datang beramai-ramai.

Maklumat lanjut Jualan Kilat boleh rujuk FB Acer Malaysia.


[Promosi] : vivo Tawar Lagi Promosi ‘Gila-Gila’ – Beli Satu vivo V15 Pro Percuma Satu Dengan Pelan Maxis

Promosi beli satu percuma satu! Banyak betul promosi best sejak dua menjak ni kan? Kalau korang nak tahu, vivo dengan kerjasama Maxis kini mengadakan promosi ‘gila-gila’ – beli satu vivo V15 Pro dan dapat satu lagi percuma dengan pelan Maxis.

Berminat? Anda hanya perlu mendaftar dengan program ansuran Zerolution – Pelan MaxisONE 158 atau Pelan MaxisONE 188. Tiada bayaran pendahuluan atau kad kredit diperlukan, namun anda perlu menambah sub-line untuk kelayakan promosi ini.

Bagi yang berminat, anda boleh membuat pendaftaran sekarang. Untuk maklumat lanjut, sila layari laman sesawang Maxis dan vivo Malaysia. Kekal bersama eRing untuk promosi dan info terkini!

______________________________________________________

Artikel Berkaitan:


Ini Kali Lah!!! ASUS Lazada RM1 Frenzy Deals Kembali Lagi – 24 Julai 2018

Promosi ASUS Lazada RM1 Frenzy Deals pada minggu lalu berlaku sedikit kesulitan teknikal, sekaligus mendapat banyak luahan dari peminat ASUS.

Di atas kesilapan ini, ASUS dan Lazada membuat keputusan melanjutkan lagi tawaran promosi gila ini pada Selasa yang akan datang, iaitu 24 Julai 2018, jam 3 petang. Sebanyak 2 unit ASUS ZenFone 5 dan 10 unit ZenFone Max Pro M1 ditawarkan melalui promosi ini.


Kempen “Hooray Raya” Lenovo Tawar Ganjaran & Hadiah Lumayan Berjumlah Hingga RM51,000!

Lenovo kini mengadakan kempen istimewa, Hooray Raya bersempena memeriahkan lagi kedatangan Syawal yang bakal menjelang tidak lama lagi. Promosi bermula HARI INI hingga 30 Jun 2019.

Pelbagai ganjaran dan hadiah menarik sehingga RM51,000 ditawarkan kepada pelanggan yang membeli produk Lenovo. Termasuklah, 3 unit Yamaha YZF-R15 (hadiah utama), kad hadiah IKEA dan baucar dompet STEAM.

Tidak hanya terhenti di situ, Lenovo juga hadir dengan tawaran menarik lain. Pelanggan yang membeli produk Lenovo IdeaPad, Yoga, Legion dan IdeaCentre terpilih juga akan menikmati penjimatan sehingga RM3,001. Promosi adalah seperti berikut :


Jumlah rekod komputer riba yang lebih lestari kini tersedia

STOCKHOLM, 2 Disember 2020 /PRNewswire/ — Dengan peningkatan permintaan terhadap IT yang lebih lestari, jumlah komputer riba baharu yang diperakui daripada pensijilan kelestarian global terkemuka untuk produk IT, TCO Certifed, telah meningkat sebanyak 50% pada tahun 2020.

“Dengan sekitar 3,500 model produk yang diperakui tersedia daripada lebih 25 jenama, memilih produk IT yang disahkan berdasarkan tanggungjawab terhadap persekitaran dan rantaian bekalan secara bebas adalah lebih mudah daripada sebelumnya,” kata Clare Hobby, Pengarah Penglibatan Pembeli di TCO Development, organisasi di sebalik TCO Certified.

“Kategori produk kami yang paling pesat berkembang ialah komputer riba. Pada tahun 2020, kita telah melihat peningkatan sebanyak 50% dalam model baharu yang diperakui berbanding tahun 2019, oleh itu terdapat lebih banyak pilihan. Permintaan ini adalah kesan langsung daripada cadangan yang disuarakan pembeli – meminta produk IT yang mengambil kira isu seperti iklim, kandungan berbahaya dan persekitaran tempat kerja di kilang. Jenama IT membuktikan komitmen mereka untuk memenuhi keperluan pembeli di seluruh dunia dengan memohon TCO Certified untuk produk mereka,” sambung Clare Hobby.

Sistem pengesahan bebas mandatori di sebalik TCO Certified adalah yang paling mantap di pasaran untuk produk IT. Setiap tahun pengesah bebas menghabiskan sekitar 20,000 jam untuk penilaian, ujian produk dan audit sosial di kilang yang berkait secara langsung dengan model yang diperakui.

“Hanya dengan mengesan ketidakpatuhan sahaja tidak mencukupi. Sistem akauntabiliti industri dan peningkatan berterusan adalah kunci untuk mendorong perubahan dan itulah salah satu faedah unik TCO Certified,” jelas Clare Hobby.

“IT adalah kategori yang sangat kompleks, jadi pengesahan bebas sangat penting untuk mengukur kemajuan sebenar. Bagi kami, ini bukan satu pilihan — ia suatu kemestian. Pematuhan dengan kriteria tersebut disahkan secara bebas di sepanjang tempoh pensijilan,” ujarnya dengan lebih lanjut.

Oleh itu, pembeli mendapat jaminan untuk menggunakan TCO Certified dengan yakin dan mengelakkan pemalsuan berkaitan persekitaran. Dengan TCO Certified, mereka tidak menanggung risiko mempercayai keterangan produk atau pernyataan pengeluar yang tidak disahkan.

“Kami sangat teruja melihat perkembangan ini. Kini pembeli mempunyai pelbagai pilihan jenama untuk memilih,” Clare Hobby menyimpulkan.

Cari produk yang disahkan dalam Product Finder.

Ke arah produk IT yang lebih lestari

Dengan pengalaman lebih daripada 25 tahun, TCO Certified adalah pensijilan kelestarian terkemuka di dunia untuk produk IT. Kriteria komprehensif kami dirancang untuk memacu tanggungjawab sosial dan alam sekitar di sepanjang kitaran hidup produk. Meliputi 11 kategori produk termasuk paparan, komputer dan peranti mudah alih, pematuhan disahkan secara bebas, sebelum dan selepas pensijilan.

Sila Hubungi

Cassandra Julin+46(0)702866861 press@tcodevelopment.com Bilik Akhbar

Foto – https://ering.com.my/wp-content/uploads/2020/12/jumlah-rekod-komputer-riba-yang-lebih-lestari-kini-tersedia.jpg

Keywords: Computer/Electronics Consumer Electronics Environmental Products & Services Green Technology Accounting news, issues Conservation/Recycling Corporate Social Responsibility New products/services

Source: PRNEWSWIRE


WOW! Ang Pow Istimewa Dari Maxis!

Maxis telah merancang sesuatu yang cukup istimewa untuk perayaan tahun Baru Cina kali ini. Ang Pow sememangnya cukup sinonim dengan perayaan ini, sarung duit ini banyak digunakan dan selepas ini anda tidak perlu membuang Ang Pow selepas Tahun Baru Cina, ia akan tumbuh sepanjang tahun. Anda cuma perlu tanamkan Ang Pow istimewa Plant-a-Blessing Maxis di dalam tanah, dan lihat ia berkembang mekar.

Ang Pow Plant-a-Blessing Maxis adalah paket merah khas yang dibuat daripada kertas benih yang boleh ditanam. Setiap Ang Pow direka dengan ruang di mana pemberi Ang Pow boleh menulis mesej peribadi khas buat penerima, untuk dijadikan inspirasi pada tahun hadapan. Tanam Ang Pow di dalam tanah dan siramnya dengan air untuk mengaktifkan benih tanaman, yang seterusnya bercambah menjadi tumbuhan berbunga.

Anda boleh dapatkan satu set Ang Pow ini secara percuma apabila anda membeli mana-mana telefon baharu melalui Maxis Online Store sehingga 11 Februari 2017. Bersempena promosi ang pow Plant-A-Blessing ini, Maxis telah melancarkan satu filem yang menyentuh hati bertajuk “The Money Grandma Owes Me” , di mana seorang anak muda mendapat tahu bahawa hadiah yang paling istimewa sebenarnya hadiah yang tidak boleh dibeli dengan wang.


Adakah Pengguna iPhone Berpendapat Skrin & Kamera Android Lebih Baik?

Kajian mengenai kesetiaan jenama (kesetiaan) sejak sekian lama, penyelidikan terbaru oleh SellCell menunjukkan bahawa di Amerika Syarikat (responden kajian adalah 5.000 orang Amerika), kesetiaan pengguna iPhone telah mencapai tahap tertinggi 91.9%, iaitu peningkatan dari tahun 2019. Dengan 1.4 mata peratusan.

Kesetiaan di sini merujuk kepada kebarangkalian pengguna yang kini menggunakan iPhone akan terus memilih Apple semasa peningkatan seterusnya.

Dari segi empat sebab utama untuk memulakan iPhone, 65% suara memilih yang terbaik atau tidak ada masalah Apple, diikuti oleh pergantungan ekologi iOS (21%), dan sekali lagi, beralih ke Android terlalu menyusahkan (10%).

Sudah tentu, tiga alasan utama yang diberikan oleh pengguna yang merancang untuk beralih dari iPhone ke Android adalah kerana jenama lain mempunyai skrin, kamera, teknologi bateri dan lain-lain yang lebih baik, merangkumi 38%, dan mereka menyukai reka bentuk industri lain, menyumbang 26.4% Seperti lebih banyak ciri, merangkumi 12.9%.

Dari segi jenama, separuh daripada pengguna iPhone ini yang ingin beralih ke Android memilih Samsung dan 30% memilih Google Pixel.

Sebaliknya, kesetiaan jenama telefon bimbit Samsung telah merosot, dari 85.7% pada tahun 2019 hingga 74%.

Mereka yang ingin melepaskan diri dari Samsung ke iPhone menunjukkan bahawa Apple mempunyai perlindungan privasi yang lebih baik (hampir 1/3), dan prestasi kos yang lebih baik (1/4).

Akhirnya, telefon bimbit kegemaran semua orang. IPhone 12 menduduki tempat pertama dengan 17%, diikuti oleh 12 Pro Max dengan 12.7%, dan yang ketiga adalah Samsung S21 (11.4%).


Huawei Watch 2 – Klasik Tetapi Moden

Perkembangan teknologi jam tangan pintar bermula pada tahun 2013, jenama Omate menghasilkan TrueSmart merupakan jam yang pertama di dunia mempunyai keupayaan seperti sebuah telefon pintar. Sejak dari tahun itu, banyak pengeluar menghasilkan pelbagai rekaan dan perisian khusus buat pengguna yang mementingkan fungsi, gaya dan versatiliti.

Oleh itu, Huawei kali ini memperkenalkan Huawei Watch 2, sebuah jam tangan pintar terbaru yang dinaik taraf dari model tahun 2015. Walaupun dipadatkan dengan teknologi terkini, ramai di kalangan kita masih lagi suka dengan reka bentuk klasik dan itu tidak dapat dinafikan.

Baca juga: Huawei Dan Maxis Menawarkan Huawei Watch 2 Bersama Telefon Pintar Serendah RM78!

Menariknya, apa yang Huawei Watch 2 tawarkan ialah bingkai kerangka kini diperbuat daripada seramik iaitu enam kali lebih kuat berbanding bahan stainless steel. Peranti pintar ini juga berukuran 42mm dari segi ketebalan serta diintegrasikan dengan sistem AI (realiti maya) yang boleh melakukan arahan mudah menggunakan gerak tangan sahaja.

Beralih kepada segmen versatil, jam ini disediakan dengan pilihan pemuka jam yang boleh ditukar mengikut citarasa, sekaligus dapat mengelakkan rasa bosan semasa memakai. Sebagai tambahan, pemuka di Huawei Watch 2 juga boleh direka mengikut mood dan kreativiti masing-masing.

Fungsi sensor degupan jantung yang terletak di bahagian belakang badan ditambah dengan perlindungan kalis air dan juga peluh. Di samping itu, tali jam ini menggunakan bahan silikon mampu memberikan keselesaan semasa melakukan aktiviti bersenam ataupun bersukan. Bagi melengkapkan Huawei Watch 2, ia dilengkapi sokongan rangkaian 4G dan slot SIM yang tersembunyi.


Hikvision lengkapkan peningkatan besar untuk perisian keselamatan bersepadu HikCentral Professional

HANGZHOU, China, 1 April 2021 /PRNewswire/ — Hikvision melancarkan perisian keselamatan HikCentral Professional 2.0 (“HCP 2.0”) yang baru dikemas kini yang menggabungkan suapan daripada pelbagai sistem pada satu platform. HCP 2.0 boleh dikonfigurasi untuk menghubungkan peranti keselamatan video, amaran serta sistem kawalan akses dan banyak lagi termasuk sistem pihak ketiga melalui OpenAPI – untuk pengurusan terpusat yang mudah daripada pelbagai aplikasi keselamatan dan perniagaan.

Hikvision HikCentral Professional 2.0

Frank Zhang, Presiden Pusat Produk dan Penyelesaian Antarabangsa Hikvision berkata, “Ini merupakan satu pelancaran yang penting buat kami dan lonjakan penting ke hadapan dalam penawaran perisian pengurusan keselamatan kami. HikCentral Professional 2.0 akan membantu pelanggan kami mengurus pelbagai aktiviti dengan lancar pada satu platform. Kami teruja untuk melihat nilai yang dibawa olehnya.”

Sembilan aplikasi penting untuk pelbagai keperluan perniagaan

HikCentral Professional 2.0 mengintegrasikan pelbagai sistem perniagaan dan keselamatan dengan sembilan aplikasi penting, menjadikannya bernilai untuk pelbagai jenis senario keselamatan dan perniagaan biasa yang dilihat di bangunan, kilang, kedai, pangsapuri dan seumpamanya.

Antaranya, kamera video dan penggera keselamatan diintegrasikan ke dalam platform tersebut bagi memberi paparan langsung yang lancar dan pemberitahuan penggera yang tepat pada masanya.

Di samping itu, kawalan akses boleh disertakan bagi menetapkan pelbagai kebenaran akses menggunakan pelbagai kaedah termasuk pengecaman wajah, kad ID, cap jari, kod QR dan banyak lagi. HCP 2.0 juga membenarkan pelbagai kakitangan seperti pengurus HR menetapkan peraturan kehadiran yang fleksibel, termasuk jadual kerja syif sekali gus memberi kemudahan pelaporan penuh. Selain itu, pengurus tapak juga boleh menggunakan aplikasi pengurusan kenderaan dan pengurusan pelawat bagi memperkemas pengurusan kemasukan selain tempat letak kenderaan di lapangan.

Pengguna boleh bergantung selanjutnya pada HCP 2.0 dengan analisis dan pelaporan pintar – aplikasi yang mengumpul data dan menukarkannya kepada laporan dan papan pemuka yang mudah difahami. Ini termasuk status aliran, kepadatan orang ramai dan banyak lagi. Bagi pasukan pengurusan sistem, aplikasi penyelenggaraan sistem HCP 2.0 dapat memvisualisasikan pemberitahuan penggera dan peranti serta topologi rangkaian dan peranti penuh untuk tindakan bersasaran yang pantas dalam kejadian yang ganjil.

Akhir sekali, HCP 2.0 membolehkan pengguna menggunakan sistem papan tanda digital untuk memaparkan iklan serta pengumuman. Perisian ini didatangkan dengan lapan templat prapasang untuk pengguna memaparkan kandungan dengan optimum. Sebagai contoh, ia boleh melibatkan jumlah orang ramai dan status suhu dalam senario pasar raya.

Mencipta sistem benar-benar seragam dengan keselamatan ditingkatkan dan kecekapan operasi lebih tinggi

Dengan HCP 2.0, pengguna akan dapat menggabungkan aplikasi dengan fleksibel dan membina sistem tersuai bagi memadankan keperluan keselamatan dan perniagaan mereka. Pendekatan yang seragam bukan sahaja mewujudkan kesedaran situasi yang lebih besar terhadap persekitaran keselamatan mereka, ia juga mengurangkan sumber pengurusan harian sebenar yang sebelum ini diperlukan oleh sistem yang berlainan.

Sebagai contoh, pengguna boleh mengintegrasikan pengurusan pelawat dengan pengurusan kenderaan bagi meningkatkan kecekapan operasi harian untuk kemudahan bangunan. Pengurus kemudahan boleh mendaftarkan maklumat pelawat ke dalam sistem HCP 2.0 dan – dengan menghubungkan kepada sistem ANPR – boleh menetapkan pelawat agar dibenarkan masuk secara automatik ke tempat letak kenderaan di lapangan. Dengan cara yang serupa, sistem tersebut juga dapat terlebih dahulu mengesahkan akses pelawat ke kawasan tertentu dalam premis organisasi.

Pengalaman pengguna diperibadikan

HikCentral Professional 2.0 dapat disesuaikan untuk menyampaikan maklumat tertentu kepada pengguna yang ditetapkan. Sistem ini didatangkan dengan tiga peranan diprakonfigurasi: “pemasangan dan pengurusan sistem,” “kawalan dan pengurusan keselamatan” dan “pengurusan kehadiran.” Dengan cara ini, kakitangan HR dapat menyesuaikan suapan mereka bagi menunjukkan status kehadiran kakitangan, contohnya, manakala kakitangan pengurusan boleh memantau keselamatan kemudahan. Terdapat juga satu peranan khusus yang boleh disesuaikan mengikut keperluan tertentu.

Mungkin yang paling penting, HikCentral Professional 2.0 mempunyai antara muka pengguna yang lebih baik. Pengguna boleh menyesuaikan panel kawalan untuk disesuaikan dengan pilihan tontonan mereka dengan hanya menyeret dan melepaskan suapan video dan peranti utama ke papan pemuka, menyesuaikan tempat mereka duduk dan bagaimana rupa mereka.

Antara muka pengguna dinamik dan intuitif

HCP 2.0 turut menggabungkan berbilang papan pemuka divisualisasikan yang memaparkan tinjauan keselamatan dan perniagaan penting yang terhasil daripada pelbagai aplikasi, memudahkan proses membuat keputusan dengan lebih ketepatan dan kecekapan.

Lebih-lebih lagi, pengguna dapat mengaplikasikan E-peta 3D yang mendemonstrasikan status pemantauan dengan jelas di lokasi berbeza dan mengurus amaran segera secara interaktif dengan mengklik dan menonton video langsung yang berkaitan dan maklumat sistem bersepadu yang lain.

Persediaan dan penyelenggaraan mudah

HikCentral Professional 2.0 mudah digunakan dan pantas disediakan untuk pelbagai projek dengan satu aplikasi. Pelanggan yang mempunyai keperluan sistem minimum iaitu Intel i3-CPU dan 8 GB RAM boleh mengaktifkannya dengan prosedur pemasangan satu klik yang menjadikan penyediaan HCP 2.0 mudah. Bestari panduan operasi dipaparkan dengan jelas bagi menyokong pengguna untuk mengkonfigurasi aplikasi penting. Di samping itu, papan pemuka pemantauan kesihatan yang divisualisasikan mendayakan penyelenggaraan IT yang lebih bertumpu dan cekap.

Untuk mengetahui lebih lanjut klik di sini.

Latar Belakang Hikvision

Hikvision ialah penyedia penyelesaian IoT dengan video sebagai kecekapan utamanya. Menampilkan tenaga kerja penyelidikan dan pembangunan (R&D) yang luas dan berkemahiran tinggi, Hikvision mengeluarkan rangkaian penuh produk dan penyelesaian komprehensif untuk pelbagai pasaran menegak. Selain industri keselamatan, Hikvision memperluas jangkauannya kepada teknologi rumah pintar, automasi industri dan industri elektronik automotif bagi mencapai visi jangka panjangnya. Produk Hikvision juga menyediakan kepintaran perniagaan yang berkuasa untuk pengguna akhir yang dapat membolehkan operasi yang lebih cekap dan kejayaan komersial yang lebih besar. Komited dengan kualiti dan keselamatan terbaik produknya, Hikvision mendorong rakan kongsi untuk memanfaatkan banyak sumber keselamatan siber yang ditawarkan Hikvision, termasuk Pusat Keselamatan Siber Hikvision. Sila kunjungi www.hikvision.com.

Keywords: Computer Software Computer/Electronics High Tech Security New products/services

Source: PRNEWSWIRE


CES 2018 : Sony Lancar Tiga Model Fon Telinga Sukan Tanpa Wayar

Sony yang merupakan antara jenama popular di kalangan peminat audio di seluruh dunia, baru-baru ini telah melancarkan tiga model fon telinga sukan tanpa wayar terbaru keluarannya. Ketiga-tiga model ini diperkenalkan bagi memenuhi gaya hidup individu yang aktif dan gemarkan muzik tidak kira di mana jua mereka berada dengan kehadiran model WF-SP700N, WI-SP600N dan juga WI-SP500.

Model ini merupakan salah satu daripada tiga model fon telinga sukan tanpa wayar telah diperkenalkan oleh Sony bagi memenuhi gaya hidup individu yang aktif dan gemarkan muzik tidak kira di mana mereka berada. WF-SP700N telah menggabungkan dua ciri penting yang pertama seumpamanya di dunia iaitu teknologi pembatalan bunyi digital dan juga rekaan yang kalis pada percikan air dengan pengiktirafan IPX4. Aspek kawalannya juga lebih baik dengan adanya sokongan dari Google Assistant.

Apa yang lebih istimewanya, rekaan tanpa kabel ini turut memastikan anda sentiasa berwaspada dengan persekitaran dengan adanya sokongan mod Ambient Sound. Kualiti audio pada WF-SP700N tidak diabaikan dengan sokongan Sony EXTRA BASS dengan keupayaan untuk menala tetapan EQ menggunakan aplikasi Sony | Headphone Connect. Manakala penyediaan bekas simpanan yang juga berfungsi sebagai tempat pengecas memastikan fon telinga ini sentiasa kekal aktif.

WI-SP600N turut menyokong teknologi pembatalan bunyi digital dan juga kualiti audio, sama seperti model WF-SP700N. Malah ia turut menerima pengiktirafan IPX4 yang mampu bertahan dari hujan ataupun peluh tanpa merosakkannya. Dengan rekaan yang kompak dan ergonomik, ia masih mampu menawarkan ketahanan bateri sehingga 6 jam.

Fon telinga WI-SP500 yang turut menerima pengiktirafan IPX4 ini pula tampil dengan unit pemacu jenis terbuka bagi mengenali bunyi ambien secara semulajadi. Melalui rekaan khas yang ergonomik, WI-SP500 mampu digunakan sehingga 8 jam dengan hanya satu cas penuh.

WF-SP700N dan WI-SP600N akan mula dijual di Malaysia bermula Julai 2018 nanti, manakala model WI-SP500 pula akan tersedia di pasaran tempatan bermula pertengahan Mac 2018 ini.


SHEBA® melancarkan Hope Reef: Program Pemulihan Karang Terbesar di Dunia Diumumkan

SHEBA®  melancarkan Hope Reef

LONDON, 5 Mei 2021 /PRNewswire/ — Hope Reef, permulaan program pemulihan terumbu karang terbesar di dunia telah dilancarkan di pantai Sulawesi, Indonesia. Terumbu karang ini yang boleh dilihat di Google Earth, telah disusun untuk mengeja perkataan H-O-P-E dan merupakan suatu simbol untuk menunjukkan kepada dunia tentang perubahan positif yang boleh berlaku dalam seumur hidup kita.

Para saintis menganggarkan bahawa sekiranya dunia tidak berbuat apa-apa, 90% daripada terumbu tropika dunia akan pupus menjelang tahun 2043 yang akan memberi kesan kepada hampir 500 juta orang yang bergantung kepadanya untuk makanan, pendapatan dan perlindungan pantai[1]. Usaha untuk menyelesaikan perkara ini memerlukan kerjasama global pada skala besar-besaran dan SHEBA® berharap dapat memainkan peranan sebagai pemangkin yang membantu untuk memastikan masa depan yang mempunyai terumbu karang dan ikan.

Walaupun Hope Reef dilancarkan pada hari ini, namun usaha pemulihannya telah bermula dua tahun yang lalu. Sejak itu, kawasan karang telah meningkat daripada 5 kepada 55%, kelimpahan ikan telah meningkat dan kami telah melihat kepulangan spesies seperti jerung dan penyu. Menjelang akhir tahun 2029, hasrat SHEBA® adalah untuk memulihkan terumbu karang yang berkeluasan lebih 185,000 meter persegi di lokasi di seluruh dunia – kira-kira seluas 148 buah Kolam Renang Olimpik.

Penonton yang menonton kisah Hope Reef SHEBA®, “The Film That Grows Coral” di You Tube akan membantu mengumpul dana untuk pemulihan terumbu. Dengan setiap tontonan, wang pengiklanan yang dijana akan dilaburkan ke dalam pemulihan terumbu karang melalui rakan kempen, The Nature Conservancy. Ini merupakan pertama kalinya, 100% dana daripada saluran YouTube telah dijanakan untuk usaha kelestarian.

Memberikan penyelesaian yang mudah tetapi berkesan, Hope Reef menggunakan teknologi ‘Reef Star’ yang inovatif – struktur keluli berbentuk bintang dan mempunyai kelebaran 90 sm, buatan tangan oleh masyarakat tempatan di Indonesia. Setiap bintang digabungkan di bawah air untuk menghasilkan jaring kukuh yang menutupi dasar laut dan menyediakan dasar yang stabil untuk serpihan karang tumbuh semula.

Profesor David Smith, Ketua Saintis Marin Mars Inc. berkata: “Kami teruja untuk melancarkan Hope Reef dan menunjukkan bahawa sebenarnya ada harapan untuk lautan kita. Usaha kami di seluruh dunia dalam memulih dan menjana semula ekosistem berharga ini menunjukkan hasil yang memberangsangkan dan memberikan kesan positif kepada masyarakat tempatan yang kami berasa amat gembira untuk melihatnya. Kami berharap usaha kami akan memberikan inspirasi kepada orang lain untuk menyertai kami supaya kita semua dapat memainkan peranan dalam membantu menghalang kepupusan terumbu karang kita.”

Dr. Elizabeth McLeod, Ketua Sistem Terumbu Global The Nature Conservancy berkata: “Terumbu karang merupakan jantung lautan kita yang menyokong lebih seperempat daripada hidupan laut. Terumbu juga membekalkan makanan, mata pencarian, ubat-ubatan yang menyelamatkan nyawa dan perlindungan terhadap ribut kepada jutaan manusia di seluruh dunia. Ia penting untuk kita meningkatkan usaha dalam melindungi dan memulihkan kesihatan jangka panjang ekosistem yang penting ini serta menangani ancaman yang telah menyebabkan pengurangan dan membangun kebingkasannya terhadap perubahan iklim.”

Sejak tahun 2008, syarikat induk SHEBA® iaitu Mars, Incorporated telah melabur lebih $10 juta dalam penyelidikan, pemulihan dan penglibatan komuniti sebagai sebahagian daripada program terumbu karang ini. Selain itu, syarikat tersebut telah melabur sebanyak $1 bilion untuk mendorong tindakan bagi melindungi dan memulihkan planet ini dan penduduknya melalui Sustainable In A Generation Plan.

Tracey Massey, Presiden Global Mars Pet Nutrition berkata: “Ini merupakan suatu simbol untuk harapan – harapan untuk masa depan lautan kita dan permulaan bagi suatu pergerakan untuk memulihkan ekosistem penting ini. The Nature Conservancy dan rakan lama kami yang lain dalam pemulihan karang di seluruh dunia memastikan permulaan yang berpotensi untuk mendorong tindakan seterusnya, bertindak sebagai pemangkin untuk memberikan inspirasi kepada orang lain serta membantu mewujudkan planet yang sihat dan berkembang maju kepada manusia dan juga haiwan peliharaan.”

Untuk memainkan peranan dalam pemulihan terumbu supaya kita mempunyai lebih banyak karang pada masa ini dan lebih banyak ikan pada masa hadapan, sila tonton dan kongsi video ini #hopegrows: The Film That Grows Coral

Tentang SHEBA®

Jenama SHEBA® tahu bahawa pemilik kucing menyayangi kucing disebabkan semangat, personaliti dan pemilihan selera mereka yang bebas. Itulah sebabnya jenama SHEBA® meletakkan kucing sebagai keutamaan dalam segala yang dilakukan, mencipta resipi premium dengan daging asli yang lazat, tanpa pengawet atau perisa tiruan serta direka untuk membuka selera dan keinginan unik kucing. Jenama SHEBA® menghargai hubungan antara kucing dan pemiliknya serta menggunakan pemahaman tersebut untuk meraikan dan memupuk ikatan unik mereka. Dapatkan makanan kucing premium dan makanan ringan kucing SHEBA® di peruncit di seluruh negara. Untuk maklumat lanjut, sila layari www.sheba.com.

Tentang The Nature Conservancy

The Nature Conservancy ialah sebuah organisasi pemuliharaan global yang dikhususkan untuk memulihara tanah dan air yang semua kehidupan bergantung padanya. Dengan berpandukan sains, kami menghasilkan penyelesaian asas yang inovatif untuk menghadapi cabaran paling sukar di dunia agar alam semula jadi dan manusia dapat berkembang maju bersama-sama. Kami menangani perubahan iklim, memulihara tanah, air dan lautan pada skala yang belum pernah berlaku sebelum ini, menyediakan makanan dan air secara lestari serta membantu menjadikan bandar-bandar yang lebih lestari. Berusaha di 72 buah negara dan wilayah: 38 buah negara melalui kesan pemuliharaan langsung dan 34 buah negara melalui rakan kongsi, kami menggunakan pendekatan kolaboratif yang melibatkan komuniti, kerajaan, sektor swasta dan lain-lain rakan kongsi tempatan. Untuk mengetahui lebih lanjut, sila layari www.nature.org atau ikuti @nature_press di Twitter.

Tentang Mars Petcare

Mars Petcare ialah sebuah perniagaan yang pelbagai dan berkembang dengan 85,000 Rakan Bersekutu merentasi lebih 50 buah negara yang dikhususkan untuk satu tujuan: A BETTER WORLD FOR PETS™. Dengan pengalaman selama 75 tahun, portfolio kami yang terdiri daripada hampir 50 jenama yang memberikan keperluan kesihatan dan pemakanan haiwan peliharaan di dunia – merangkumi jenama PEDIGREE®, WHISKAS®, ROYAL CANIN®,  NUTRO™,  GREENIES™,  SHEBA® ,  CESAR®, IAMS™ dan EUKANUBA™ serta  Pusat Pemakanan Haiwan Peliharaan WALTHAM™ yang mempunyai penyelidikan canggih dalam pemakanan dan kesihatan haiwan peliharaan selama lebih 50 tahun. Mars Petcare juga merupakan penyedia kesihatan veterinar terkemuka melalui rangkaian yang terdiri daripada lebih 2,000 buah hospital haiwan peliharaan seperti  BANFIELD™,  BLUEPEARL™, PET PARTNERS™,  VCA™,  LINNAEUS™ dan ANICURA™.  Kami juga aktif dalam inovasi dan teknologi untuk haiwan peliharaan, dengan WISDOM PANEL™   pemeriksaan kesihatan genetik dan ujian DNA untuk anjing,  WHISTLE™ penjejak anjing GPS dan LEAP VENTURE STUDIO pemecut serta program COMPANION FUND™ yang mendorong inovasi dan perubahan dalam industri penjagaan haiwan peliharaan. Sebagai sebuah perniagaan keluarga dan berpandukan prinsip-prinsip kami, kami diberi hak keistimewaan dengan fleksibiliti untuk memperjuangkan apa yang kami percayai – dan kami memilih untuk berjuang bagi: DUNIA YANG LEBIH BAIK UNTUK HAIWAN PELIHARAAN.

Tentang Mars, Incorporated

Selama lebih satu abad, Mars, Incorporated telah didorong oleh kepercayaan bahawa dunia yang kita mahukan esok bermula dengan cara kita menjalankan perniagaan pada hari ini. Idea ini menjadi keutamaan kepada syarikat kami yang sentiasa merupakan perniagaan milik keluarga dan global. Hari ini, Mars berubah, berinovasi dan berkembang dalam cara yang mengesahkan komitmen kami untuk memberi kesan positif kepada dunia di sekeliling kita.

Di seluruh portfolio kami yang pelbagai dan luas dalam perkhidmatan dan produk konfeksioneri, makanan dan penjagaan haiwan peliharaan, kami melantik 133,000 Rakan Sekutu khusus yang semuanya bergerak ke arah yang sama: ke hadapan. Dengan jualan tahunan sebanyak $40 bilion, kami menghasilkan beberapa jenama popular di dunia seperti DOVE®, EXTRA®, M&M’s®, MILKY WAY®, SNICKERS®, TWIX®, ORBIT®, PEDIGREE®, ROYAL CANIN®, SKITTLES®, BEN’S ORIGINAL™, WHISKAS®, COCOAVIA® dan 5™; serta menjaga separuh daripada haiwan peliharaan di dunia melalui perkhidmatan kesihatan haiwan iaitu AniCura, Banfield Pet Hospitals™, BluePearl®, Linnaeus, Pet Partners™ dan VCA™.

Kami tahu bahawa kami hanya boleh benar-benar berjaya sekiranya rakan kongsi dan komuniti tempat kami beroperasi turut maju. Lima Prinsip Mars — Kualiti, Tanggungjawab, Kebersamaan, Kecekapan dan Kebebasan — memberi inspirasi kepada Rakan Sekutu untuk mengambil tindakan pada setiap hari bagi membantu mewujudkan masa depan dunia di mana planet ini, manusia dan haiwan peliharaannya dapat berkembang maju. Untuk maklumat lanjut tentang Mars, sila layari mars.com.

Untuk maklumat lanjut tentang Mars, sila layari www.mars.com. Sertai kami di Facebook, Twitter, LinkedIn, Instagram dan YouTube.

[1] IPPC Special Report (2018): https://report.ipcc.ch/sr15/pdf/sr15_spm_final.pdf

Foto – https://ering.com.my/wp-content/uploads/2021/05/sheba-melancarkan-hope-reef-program-pemulihan-karang-terbesar-di-dunia-diumumkan.jpg

sheba@freuds.com

Source: Mars, Incorporated.

Keywords: Computer/Electronics Environmental Products & Services Food/Beverages Multimedia/Online/Internet Animal Welfare Animals/Pets Corporate Social Responsibility Environmental Issues Joint ventures New products/services

Source: PRNEWSWIRE


Jom Menangi Hadiah Bernilai Sehingga RM27 Ribu Menerusi My OPPO App Snatch N Win!!!

Keriangan hari Raya kini bermula kerana OPPO telah menyediakan hadiah menarik bernilai lebih dari RM 27,000 untuk pelanggan dan peminat tercinta menerusi Snatch N Win berlangsung dari 26 April hingga 16 Mei melalui Aplikasi My OPPO.

Ikuti langkah ini untuk menyertai peraduan ini:

Antara hadiah yang anda boleh miliki adalah 3 unit OPPO Reno5 F, 3 unit OPPo Enco X, 3 Unit OPPo Watch 46mm, 3 unit OPPO Watch 41mm, 10 unit OPPO Band, 10 unit OPPO VOOC Flash Charge Power Bank, dan 2250 unit relod Pin Touch n Go bernilai RM5 serta Reward Points.


Red Box Melancarkan Platform Rakaman Suara Generasi Seterusnya, yang Memberikan Laluan kepada Kebebasan Suara Realtime Enterprise

LONDON dan NEW YORK, 18 September 2020 /PRNewswire/ — Pakar suara yang berdedikasi, Red Box, hari ini mengumumkan pelancaran Conversa, platform suara perusahaan berdasarkan perkhidmatan mikro dan agnostik awan yang sangat terbuka yang pertama di dunia, yang memberikan kuasa kepada organisasi untuk mendengar, memberi kebebasan untuk berkongsi dan pemahaman untuk bertindak pada audio dan data media sepanjang perusahaan.

Dengan dorongan peristiwa yang unik dan revolusioner, reka bentuk tidak bernegara dengan keupayaan hampir tanpa had untuk skala global, Conversa merakamkan audio berkualiti tinggi dan media yang kaya daripada setiap perbualan yang berlaku dalam perusahaan, di samping memastikan tahap ketahanan berbilang. Conversa dibina daripada asas untuk menjadi agnostik platform untuk premis, awan atau penyampaian hibrid, dengan jumlah kos pemilikan peneraju pasaran (TCO).

REST API yang bebas dan terbuka memastikan akses masa nyata dan kawalan bagi set data yang sangat kaya tetapi sensitif ini, dan juga menyokong penyampaian audio ‘AI-Ready’, video, metadata kaya dan transkrip kepada hampir mana-mana aplikasi. Ini memberi organisasi dengan akses kepada ekosistem yang meluas bagi AI, Analytics, CRM, BI dan alat pematuhan yang terbaik untuk memacu hasil perniagaan transformatif pada pengalaman pelanggan dan pekerja, prestasi jualan dan automasi.

“Dengan organisasi di bawah tekanan yang meningkat untuk menyokong tenaga kerja yang diagihkan, dan juga memacu pembezaan melalui transformasi digital, ia menjadi lebih kritikal berbanding sebelumnya bagi mereka untuk mengekalkan kedaulatan salah satu daripada set data mereka yang paling kaya dan paling berkuasa: suara pelanggan dan pekerja mereka,” komen Richard Stevenson, CEO Red Box. “Conversa memperkasakan organisasi untuk masuk ke dalam wawasan yang kaya dalam audio dan media sepanjang perusahaan juga di samping mendapat manfaat daripada infrastruktur peneraju pasaran.”

Platform tersebut akan dilancarkan awalnya secara Pelepasan Terhad dan akan tersedia di samping platform Red Box semasa yang terus berkembang dan disokong.

Tentang Red Box

Red Box ialah pakar suara berdedikasi yang terkemuka dengan lebih daripada 30 tahun pengalaman dalam memperkasakan organisasi untuk merakam, menjamin dan membuka nilai suara pada sepanjang perusahaan. Conversa oleh Red Box ialah platform suara perusahaan generasi seterusnya dan berdasarkan perkhidmatan mikro pertama yang benar-benar terbuka. Ia menawarkan dorongan peristiwa revolusi dan reka bentuk yang boleh dipanjangkan secara global, TCO infrastruktur peneraju pasaran dan skalabiliti mendatar infiniti.

Dengan memberikan rakaman data dan media suara yang kaya, berkualiti tinggi yang berdaya tahan dengan kritikal misi, daripada setiap perbualan, di mana-mana sahaja, di mana-mana platform dan dalam masa nyata, Conversa memberikan kedaulatan data hujung ke hujung dan akses terbuka kepada ekosistem dunia yang paling meluas bagi teknologi suara AI yang terkemuka.

Red Box dipercayai oleh organisasi terkemuka dalam perkhidmatan kewangan, pusat hubungan, sektor kerajaan dan keselamatan awam (termasuk enam daripada bank terkenal dunia, 85% daripada broker antara peniaga global, 1,700 buah pusat panggilan dan lebih 80% daripada pasukan polis UK) dan kami merakam serta menjamin berjuta-juta panggilan setiap hari untuk lebih daripada 3,500 orang pelanggan di seluruh dunia.

Bagi maklumat lanjut, sila layari www.redboxvoice.com

Logo – https://ering.com.my/wp-content/uploads/2020/09/red-box-melancarkan-platform-rakaman-suara-generasi-seterusnya-yang-memberikan-laluan-kepada-kebebasan-suara-realtime-enterprise.jpg

Keywords: Computer Networks Computer Software Computer/Electronics Telecommunications VoIP New products/services

Source: PRNEWSWIRE


YuppTV mendapat hak penyiaran untuk VIVO IPL 2021

– Platform penstriman ini akan menyiarkan siri tersebut kepada hampir 100 buah negara

HYDERABAD, India, 7 April 2021 /PRNewswire/ — YuppTV, sebuah platform OTT yang terkemuka di dunia untuk kandungan Asia Selatan, telah mendapat hak untuk menyiarkan VIVO IPL 2021 secara digital kepada hampir 100 buah negara. Dengan perkembangan ini, YuppTV akan membantu para peminat kriket di seluruh dunia untuk menyaksikan dan menonton kesemua aksi langsung perlawanan 60 T20 yang telah dirancang untuk VIVO IPL 2021.

Setelah berpindah ke UAE pada tahun 2020 berikutan sekatan pergerakan di seluruh dunia, VIVO IPL kini kembali semula ke India. YuppTV akan menyiarkan segala kemeriahan VIVO IPL 2021 dari 9 April hingga 30 Mei 2021. Lokasi untuk acara ini merangkumi Chennai, Mumbai, Ahmedabad, Delhi, Bangalore dan Kolkata. Selain itu, perlawanan akhir dan main habis dijadualkan untuk berlangsung di Stadium Narendra Modi di Ahmedabad, yang kini merupakan stadium kriket terbesar di dunia.

Dengan memanfaatkan peluang ini, YuppTV akan membawakan aksi yang menarik dan sangat dinanti-nantikan oleh hampir 100 buah negara di seluruh wilayah – Benua Eropah, Australia, Sri Lanka, Asia Tenggara (kecuali Malaysia dan Singapura), Amerika Tengah dan Selatan, Asia Tengah, Nepal, Bhutan dan Maldives.

Mengulas tentang kerjasama tersebut, Encik Uday Reddy, Pengasas & Ketua Pegawai Eksekutif YuppTV berkata, “Kriket telah menjadi kegilaan di seluruh dunia dan IPL merupakan acara yang sentiasa dinanti-nantikan dan dikagumi oleh para peminat di seluruh dunia. Dengan VIVO IPL yang kini kembali ke India, kami yakin para peminat akan mengalami keseronokan yang sebenar. YuppTV komited terhadap pertumbuhan sukan di negara ini dan akan terus didayakan oleh kehebatan kriket. Pengguna kami boleh menikmati acara sukan kegemaran mereka dalam masa nyata dengan selesa dari kediaman masing-masing.”

Dengan kemajuan ini, YuppTV akan dapat meraih lebih ramai penonton dan memberikan mereka pengalaman IPL maya yang terbaik dalam suasana stadium di rumah.

Tentang YuppTV

YuppTV merupakan salah satu penyedia perkhidmatan TV berasaskan Internet dan perkhidmatan Atas Permintaan yang terbesar di dunia untuk kandungan Asia Selatan, dengan menawarkan lebih 250 saluran TV , Filem dan Rancangan TV dalam 14 bahasa. YuppTV menerima pembiayaan daripada Emerald Media baru-baru ini, sebuah platform Pan Asia yang ditubuhkan oleh firma pelaburan global terkemuka KKR dan Emerald Media memperoleh saham minoriti yang signifikan dalam syarikat tersebut sebanyak USD50 juta. YuppTV sebelum ini mengumpul dana Siri A daripada Poarch Creek Indian Tribe of Alabama.

YuppTV mempunyai 25,000 jam kandungan hiburan yang dikatalogkan dalam pustakanya, manakala hampir 2,500 jam kandungan atas permintaan baharu akan ditambah ke platform YuppTV setiap hari. YuppTV menawarkan TV Langsung dan TV Rakaman . Ia turut menawarkan YuppFlix, sebuah perkhidmatan penstriman filem atas permintaan untuk Expat Market dan YuppTV Originals yang baru dilancarkan untuk mengetengahkan penceritaan yang luar biasa. YuppTV kini berada di kedudukan nombor #1 sebagai platform TV Internet Berbayar untuk warga India yang tinggal di luar negara. YuppTV merupakan aplikasi SmartTV di India yang paling banyak dimuat turun dengan bilangan 13 juta muat turun mudah alih dan memperoleh penilaian 4.0 daripada para pengguna.

Sila layari https://www.yupptv.com/cricket untuk maklumat lanjut.

Sila hubungi:

Manjusha Kundulamanjusha@yupptv.com

Logo: https://ering.com.my/wp-content/uploads/2021/04/yupptv-mendapat-hak-penyiaran-untuk-vivo-ipl-2021.jpg

Keywords: Broadcast Technology Computer/Electronics Entertainment Sporting Events Sports Licensing/marketing agreements

Source: PRNEWSWIRE


Miliki Vivo V11i Secara PERCUMA Dengan Pelan Celcom Mobile Platinum!

Nampaknya minggu ini penuh dengan berita baik daripada pihak vivo Malaysia!

Bermula HARI INI, anda boleh memiliki V11i secara PERCUMA apabila mendaftar dengan pelan pascabayar Celcom Mobile Platinum pada RM148 sebulan. Di samping itu anda juga boleh menikmati panggilan tanpa had dengan internet 60GB serta 100GB Super Video Walla ™ secara percuma.

Untuk maklumat lanjut, sila lawati laman web rasmi Celcom atau Facebook rasmi vivo Malaysia.

Baca juga :

Beli vivo V11i & Dapatkan Kotak Hadiah Edisi Terhad!


[ Ura-Ura ] iPhone 11S Bakal Menyokong Rangkaian 5G + Cip A14 5nm + Paparan Skrin 120Hz?!

Walaupun siri iPhone 11 tidak menyokong rangkaian 5G seperti mana pengeluar yang lain, namun ini tidak menghalang peminat tegar terus menggunakannya.

Terkini, ada khabar angin yang mengatakan bahawa iPhone 11S atau lebih dikenali sebagai iPhone 2020 akan hadir bersama sokongan rangkaian 5G dari Qualcomm X55 dan cip A14 dengan teknologi 5nm akan dibekalkan dalam iPhone baharu.

Di bawah rangkaian 5G ini, kelajuan muat turun boleh mencapai sehingga 7Gbps, sementara kelajuan muat naik mencapai sehingga 3Gbps.

Selain itu, ada juga berita tertiris yang mengatakan iPhone baharu akan dilengkapi dengan skrin 120Hz bagi meningkatkan kadar segar paparan skrin sepertimana peranti gaming yang tersedia di pasaran.

Adakah semua ura-ura ini akan menjadi kenyataan di tahun hadapan? Adakah harga jualan akan melambung naik lagi? Kita tunggu setahun lagi ya…


Keupayaan Fotografi Mengagumkan Menerusi HUAWEI XD Fusion Engine!!

Teknologi semakin maju dan HUAWEI pastinya tidak mahu ketinggalan. Justeru itu, menerusi HUAWEI XD Fusion yang memainkan peranan yang sangat penting dalam teknologi fotografi yang ditawarkan oleh siri HUAWEI P.

Menariknya, HUAWEI XD Fusion Engine ini mampu memgoptimumkan perincian dan kualiti imej yang memberikan hasil gambar terbaik.

Hal ini kerana, HUAWEI XD Fusion Engine, dikendalikan oleh analisis semantik peringkat tinggi dalam pelbagai RAW frame atau beberapa kamera.

But then of course it’s not magic. It’s HUAWEI’s engineering ingenuity, integrated into a complete solution that brings a noticeable improvement to any and all photos.

mengambil kelebihan daripada Da Vinci berasaskan NPU di dalam Kirin 990, ia mampu memimik bagai otak manusia memproses informasi visual.

Keupayaan Kirin 990 di dalam siri HUAWEI P40 yang mana tampil dengan keupayaan real-time AI recognitio yang membenarkan peranti ini menawarkan 3 fngsi baharu AI Best Moment, AI Remove Passersby dan AI Remove Reflection yang dikenali sebagai HUAWEI Golden Snap.


Mario Kart Tour Catat Muat Turun Tertinggi Bagi Permainan Nintendo, 90 Juta Kali Dalam Seminggu!!!

Ramai pastinya yang mengenali watak mario ini. Justeru tidak hairanlah permainan Mario Kart Tour kini telah dimuat turut sebanyak 90 juta kali selepas seminggu dikeluarkan jauh meninggalkan permainan yang berada di tempat kedua iaitu Animal Crossing: Pocket Camp yang mencatat muat turun sebanyak 14.3 juta kali.

Ia merupakan catatan tertinggi jika dibandingkan dengan permainan Nintendo yang lain. Menerusi catatan ini menunjukkan ia telah diterima baik oleh peminat gaming.

Jika kita melihat pecahan dari jumlah ini, Android telah menyumbang sebanyak 59.5% daripada jumlah muat turun iaitu 53.5 juta kali. iOS pula menyumbang sebanyak 36.5 juta kali. Amerika Syarikat pula menjadi negara tertinggi muat turun iaitu sebanyak 14.7% diikuti Brazil 11.8% dan Mexico dengan 6.4%.

Permainan Mario Kart Tour ini telah mengutip sejumlah RM53 juta untuk minggu pertama yang mana daripada jumlah tersebut, 75.5% telah disumbangkan oleh pengguna iOS.

Artikel Berkaitan:


Sony Walkman® WS623 Sports – Muzik Tanpa Had Pada Harga RM599

Kenapa anda perlu pilih Sony Walkman® WS623 Sports? Ini jawapannya…

Dalam dunia urban ini, ramai di antara kita yang semakin aktif dengan sukan mahupun aktiviti senaman di dalam bangunan ataupun di luar bangunan, jadi Sony Walkman® WS623 Sports ini sangat sesuai dipakai kerana ia dibina dengan teknologi Bluetooth tanpa wayar. Hadir dengan ciri NFC sambungan sekali-tekan memudahkan pengguna untuk mengalihkan lagu dengan 4GB storan dalaman terbina.

Rekaan yang ergonomik, nipis dan ringan ini direka untuk keselesaan kepada pemakainya, malah ia juga boleh bertahan dalam suhu yang ekstrem daripada -5º ke 45º. Jika anda melakukan akiviti di tepi pantai ataupun sedang meluncur di laut, Walkman® WS623 Sports didatangkan dengan fungsi kalis air masin IP5/8 dan boleh bertahan sedalam dua meter dan sehingga 30 minit masa menyelam, ia juga kalis habuk IP6X yang mampu menghalang pasir laut daripada memasukinya.

Di samping itu, mod Ambient Sound membolehkan anda mendengar setiap bunyi di sekeliling termasuk nasihat dan kata-kata dari jurulatih anda. Bateri pada fon telingan ini memberikan 60 minit masa mendengar dengan 3 minit waktu mengecas dan pengecasan penuh mampu bertahan sehingga 12 jam penggunaan.

Anda yang berminat dengan Sony Walkman® WS623 Sports boleh dapatkannya di semua stor Sony dan Pusat Sony terpilih seluruh negara. Harga yang disyorkan ialah RM599, terdapat dalam warna Lime Green, Blue, Grayish White atau Black.


Jam Pintar Fesyen Dari Haier

Bagi penggemar jam tangan pintar yang mementingkan reka bentuk yang elegan dan kemas, pastinya anda meminati Pebble Round, Samsung Gear S2 Classic dan beberapa model seumpamanya di pasaran. Kini anda mempunyai satu lagi pilihan terbaru yang juga menarik pada reka bentuknya dari Haier.

Haier Watch adalah jam tangan yang sangat bergaya, ia hadir dalam pilihan tali kulit, logam dan silikon. Bahagian badannya pula diperbuat dari logam yang memberikan kemasan premium kepada keseluruhan peranti. Haier Watch mempunyai paparan skrin bulat dengan kiraan piksel 400×400, paparan tersebut merupakan antara yang terbaik anda boleh cari di pasaran ketika ini. Ia juga memuatkan RAM sebesar 1GB dan memori dalaman 8GB. Jam tangan ini menggunakan sistem operasi Android Marshmallow yang diubah suai dan ia juga hadir dengan ciri-ciri asas seperti pengimbas nadi, accelerometer dan pedometer.


Redmi Bakal Hadir Dengan Telefon Bersaiz Mini??

Ada sesuatu yang menarik ketika semua jenama telefon berusaha menghasilkan telefon dengan saiz yang besar dan luas, Redmi dikatakan bakal hadir dengan telefon bersaiz mini.

Sekiranya Redmi menghasilkan peranti bersaiz mini, ia mampu berdaya saing dengan jenama telefon yang menghasilkan telefon dalam segmen yang sama.

namun ada sesuatu yang membimbangkan apabila sekiranya mereka menghasilkan telefon mini, mereka terpaksa mengurangkan kapasiti bateri telefon mereka.

Namun sejauh manakah kebenaranya? Sama-sama kita nantikan!!!


Servis Penghantaran Piza Menggunakan Robot

Hampir seluruh dunia mengenali dan meminati piza, makanan yang berasal dari Itali ini dianggap sebagai makanan santai terbaik kerana mudah didapatkan dan sememangnya lazat. Domino pula menjadi salah satu jenama global yang terkenal dengan makanan tersebut dan servis penghantaran ke rumah yang cekap dan efisien. Seiring dengan perkembangan teknologi pada masa kini, Domino tidak melepaskan peluang untuk mengintegrasi teknologi robotik di dalam servis mereka.

Domino baru-baru ini telah memperkenalkan Domino’s Robot Unit (DRU) yang menggunakan teknologi robotik tentera, ia dibangunkan oleh sebuah syarikat startup di Australia. Robot yang masih di dalam fasa pembangunan ini akan menghantar pesanan anda terus ke pintu hadapan rumah dan sebaik sahaja ia sampai anda perlu memasukkan kod unik yang dihantar ke telefon anda. Sebaik sahaja DRU mengesahkan pesanan dan kod tersebut, anda boleh mengambil makanan dan minuman yang telah dipesan.


Kementerian Kebudayaan Lancar Platform e-pembelajaran Pertama di Dunia untuk Kaligrafi Arab dan Seni Hiasan Islam

RIYADH, Arab Saudi, 29 April 2020 /PRNewswire/ — Sarat kekayaan warisan budaya, Kerajaan Arab Saudi telah berabad-abad menjadi rumah bagi beberapa kaligrafi Arab dan seniman Islam terbaik dalam sejarah. Kementerian Kebudayaan Arab Saudi merayakan warisan ini dan memimpin transformasi digital bentuk seni khusus ini dengan melancarkan platform e-pembelajaran pertama di dunia untuk kaligrafi Arab dan seni hiasan Islam.

Platform ini, Al Khattat (‘The Calligrapher’), merupakan inisiatif Tahun Kaligrafi Arab dan Program Kualiti Hidup, sebahagian daripada Visi Kerajaan 2030. Platform ini akan kawalselia oleh jurukhat terkemuka dari Kerajaan ini dan dari seluruh dunia Arab, mempromosikan pertukaran budaya dan membolehkan jurukhat terkenal untuk berkongsi pengetahuan mereka melalui kursus latihan, projek dan bengkel.

Al Khattat ialah contoh terbaharu dedikasi Kementerian untuk transformasi budaya dan digital, yang membolehkan jurukhat yang baru berjinak-jinak dan seniman terkemuka untuk meneroka bentuk seni kuno ini dan tetap selamat berada di rumah tatkala dunia secara kolektif memerangi wabak coronavirus.

Platform ini akan memberi peluang kepada mereka yang berminat untuk mempelajari seni kaligrafi Arab untuk mengikuti kelas yang dikendalikan oleh profesional terkemuka industri ini, yang menyediakan platform untuk pencipta budaya untuk berinteraksi dengan rakan sejawat antarabangsa mereka. Peserta akan dapat memilih gaya kaligrafi dan juga kaligrafi khusus yang ingin mereka pelajari dengan memilih dari pelbagai kursus latihan, termasuk kaligrafi Arab, pemergulan dan pembuatan panel. Para peserta juga dijemput untuk mempelajari reka bentuk fon, di mana mereka akan belajar bagaimana membuat fon komputer Arab.

Simbol identiti nasional, kaligrafi Arab terjalin dengan untaian yang kukuh dalam sejarah Kerajaan; keindahan estetiknya yang menggambarkan kemakmuran budaya Saudi. Sokongan Kementerian Kebudayaan untuk platform ini mengetengahkan penghargaan dan sambutan kepada bentuk seni dan sejarahnya, tatkala ia berusaha untuk mengembangkan dan memelihara ekosistem budaya yang beraneka sambil berkongsi warisan Arab Saudi dengan dunia.

Platform Al Khattat boleh diakses di https://www.alkhattat.net

Foto – https://ering.com.my/wp-content/uploads/2020/04/kementerian-kebudayaan-lancar-platform-e-pembelajaran-pertama-di-dunia-untuk-kaligrafi-arab-dan-seni-hiasan-islam.jpg

Keywords:  Art Computer/Electronics Education Entertainment Multimedia/Online/Internet New products/services Religion

Source: PRNEWSWIRE


Instagram Bakal Hadir Dengan Mod Potret?

Semalam kami ada berkongsi mengenai Instagram yang bakal menyokong ciri baru iaitu panggilan suara dan video. Terbaru, terdapat berita yang mengatakan aplikasi sosial ini bakal hadir dengan sokongan mod potret!

Terdapat sebuah fail APK dengan nama ‘portrait_shutter_icon.png’ terbongkar, di mana ia boleh diakses apabila anda bertukar ke mod Stories. Seperti yang kita semua tahu, mod Potret membolehkan pengguna mengambil gambar Potret dengan latar belakang bokeh/kabur, kali ini terus dari kamera Instagram.

Jika betul berita ini, Instagram seakan mencabar aplikasi sosial Snapchat dan mendorong Instagram berada dalam kelasnya tersendiri. Namun begitu, masih belum ada sebarang maklumat rasmi mengenai berita ini.

Sumber


Nvidia GeForce GTX 1080 Ti, Kad Grafik Terpantas Dari NVIDIA

NVIDIA telah melancarkan pemproses grafik paling maju di dunia, GeForce GTX 1080 Ti berasaskan arkitektur Pascal. Ia merupakan versi GTX 1080 yang berkuasa lebih tinggi, di mana mampu menghasilkan 35% lebih kuasa.

GTX 1080 Ti memuatkan 3,584 teras NVIDIA CUDA berkelajuan 1.582GHz, 11GB RAM GDDR5X 352-bit berkelajuan 11Gbps yang menghasilkan jalur lebar memori sepantas 484GB/s, serta sokongan pelbagai teknologi terbaru NVIDIA seperti Ansel, G-SYNC, Game-Stream dan pastinya realiti maya (VR).

Dengan kuasa sehebat ini, GTX 1080 Ti mampu mengendalikan keperluan grafik berkuasa tinggi seperti permainan resolusi 4K atau 5K, DirectX12, HDR dan paling penting permainan VR. GTX 1080 Ti turut menyokong SLI, mengandingkan dua kad grafik untuk menghasilkan kuasa berganda. Direka dengan komponen berkualiti tinggi, GTX 1080 Ti turut dipasang badan aluminium dengan aliran kuasa dwiFET 7-fasa, bagi memastikan tenaga yang stabil. Kipas berbentuk radial dan sistem penyejukan kebuk wap, mengawal suhu bagi prestasi tertinggi sepanjang masa.


Baca Ini Dahulu Sebelum Anda Memuat Turun FaceApp!!! Maklumat Peribadi Anda Mungkin Dalam Bahaya

Ketika ini sedang menjadi fenomena aplikasi FaceApp yang boleh mengubah wajah anda menjadi tua. Ia pastinya sebuah aplikasi yang menarik dan sangat seronok untuk digunakan. Tetapi di dalam keasyikan anda menggunakan peranti ini, ia secara tidak langsung mungkin memberikan kesan buruk kepada anda.

Saat anda memuatnaik dan menggunakan aplikasi ini, polisi privasi yang dinyatakan oleh aplikasi ini sangat mencurigakan yang mana semua foto yang anda rakam menerusi aplikasi ini boleh digunakan oleh pembangun.

“If we sell or otherwise transfer part or the whole of FaceApp or our assets to another organization (e.g., in the course of a transaction like a merger, acquisition, bankruptcy, dissolution, liquidation), your information such as User Content and any other information collected through the Service may be among the items sold or transferred.“

Dalam polisi tersebut turut menyatakan bahawa maklumat mengenai pengguna boleh dipindahkan termasuklah maklumat peribadi.

Selain itu, dengan memuat turun FaceApp ini anda secara tidak langsung telah bersetuju dengan terma penggunaan aplikasi ini. Pembangun boleh menggunakan wajah anda untuk sesuka hati mereka. Hal ini termasuklah teknologi pengecaman wajah.

“to use, reproduce, modify, adapt, publish, translate, create derivative works from, distribute, publicly perform and display your User Content and any name, username or likeness provided in connection with your User Content in all media formats and channels now known or later developed.”

Hal ini sangat membimbangkan kerana segala maklumat peribadi anda boleh digunakan oleh sesiapa sahaja sama ada kerajaan mahupun perisik asing.

Untuk maklumat aplikasi FaceApp ini dibangunkan oleh Wireless Lab OOO yang berpengkalan di Saint-Petersburg, Rusia.


OPPO Bakal Perkenal A9 2020 – Hadir Dengan 4 Kamera & Bateri Sebesar 5000mAh

Jenama peranti yang sangat popular di pasaran tempatan OPPO kini telah mengumumkan bakal melancarkan A9 2020 tidak lama lagi.

Ia nyata memberikan kepada pengguna keanggunan rekaan dan keupayaan yang memukau. Peranti ini bakal dihadirkan dengan sistem 4 kamera dengan 48MP bagi kamera utama dan disertakan dengan lensa sudut lebar.

Dari aspek dalaman juga sangat memukau apabila dihadirkan dengan RAM sebesar 8GB dan ROM sebesar 128GB. Bateri juga sangat besar iaitu dengan 5000mAh.

Bagi mendapatkan maklumat lanjut, anda bolehlah melayari laman sesawang OPPO, Facebook atau OPPO Official Online Store.

Jadi sama-sama kita nantikan kehadiran peranti ini di pasaran!!

Artikel Berkaitan:


Wajib Alert! 7 Sebab Korang Patut Beli HUAWEI Watch GT Active – Part Last Kalau Terlepas Memang Rugi!

Jika korang mengidamkan jam tangan pintar dengan rekaan paling canggih dan mementingkan kecergasan tubuh badan, HUAWEI Watch GT Active adalah jawapannya! Bukan sekadar trendy, malah ia turut disertakan sejumlah fungsi yang hebat. Memang ngam sangatlah untuk korang dan gerenti takkan menyesal kalau beli. Kenapa? Let’s check it out!

Reka bentuk yang tiada tandingan, HUAWEI Watch GT Active mempunyai daya tarikan tersendiri. Jam pintar ini tampil dengan wajah serba baharu melalui rekaan luaran lebih segar. Lebih menarik, HUAWEI Watch GT dihiasi kemasan warna eksklusif yang pastinya memukau citarasa anak muda.

Tak kira lah lelaki atau perempuan! HUAWEI Watch GT adalah jam versatil yang sesuai digayakan dalam apa jua keadaan termasuklah aktiviti sukan dan kegunaan harian.

Selain memiliki rupa paras yang menarik, HUAWEI Watch GT Active juga menawarkan ketahanan bateri yang awesome! Jam pintar ini mampu bertahan untuk tempoh yang panjang dengan ketahanan bateri sehingga 14 hari.

Dengan HUAWEI Watch GT Active, korang tidak perlu lagi risau mengenai jangka hayat bateri khususnya untuk si pemakai yang gemar bersukan dan aktiviti lasak.

Sedar atau tidak sebenarnya HUAWEI Watch GT Active sesuai dijadikan peneman setia khususnya aktiviti berkaitan kesihatan. HUAWEI Watch GT dilengkapi sensor kadar jantung menggunakan Truseen 3.0 bagi memantau kadar degupan jantung mengikut masa sebenar.

Selain itu, ia juga disokong sejumlah sensor canggih yang padat dengan pelbagai ciri lain termasuklah mengesan pergerakan larian, berjalan, pantau waktu tidur dan banyak lagi.

Terdapat pelbagai pilihan muka jam menarik yang disertakan pada HUAWEI Watch GT Active – variasi rekaan  terdiri daripada rekaan serba ringkas sehinggalah kemasan digital model.

Melaluinya, pengguna boleh menetapkan style untuk muka jam mengikut citarasa sendiri. Si pemakai pastinya kagum dengan jam pintar ini!

Bagi mengekalkan rekaan elegan, HUAWEI Watch GT Active menyertakan tali jam yang mesra pengguna dan lembut – membuatkannya sangat selesa dipakai.

Talinya yang tidak menyerap peluh mampu mengekalkan jam pintar sentiasa bersih dan tidak mudah berbau. Hanya si pemakai sahaja yang tahu bagaimana rasa ketika memakainya! Jadi, dapatkan satu sekarang!

HUAWEI Watch GT Active membekalkan skrin bersaiz 1.39″ AMOLED dengan resolusi warna tinggi – membawakan pengalaman luar biasa kepada si pemakai.

Paparan jam pintar juga dapat dilihat dengan jelas meskipun ketika berada di bawah cahaya matahari. Butiran yang dipaparkan juga terpampang dengan terperinci.

Inilah part paling best mengenai HUAWEI Watch GT Active. Eh? Kenapa? Jam pintar ini ditawarkan pada harga yang sangat mesra dan mampu milik! RM899 sahaja!

Hey, nikmat apa lagi yang nak dibimbangkan? Fungsi terbaik, reka bentuk tiada tandingan, ditambah pula harga HEBAT?! Tunggu apa lagi? Dapatkan hari ini juga!

**Advertorial dari HUAWEI Malaysia


Laptop Dell Latitude Siri 7000 Dan 5000 2-dalam-1 Dilancarkan Pada Harga Bermula RM4399

Pasaran laptop hari ini dimeriahkan lagi dengan beberapa produk daripada jenama Dell. Hari ini Dell Malaysia melancarkan dua lagi model terbaharu dibawah nama Latitude iaitu Latitude 7390 dan Latitude 5290, sebuah laptop yang boleh-diubah menjadi 2-dalam-1.

Dell Latitude 13 7390 mendapat rekaan lebih segar kerana kali ini ia dibina dengan lebih ringan dan lebih nipis. Selain itu, isi dalaman turut mendapat tingkat taraf menjadikan ia sebuah laptop yang berkuasa dan efisyen dalam melakukan setiap tugasan termasuk ciri pen-to-paper (menulis pada skrin).

Dikuasakan oleh Intel Generasi ke-8 dan memori SSD Pcle, laptop ini tiada masalah daripada segi prestasi, malah ia lebih selamat digunakan dengan adanya sistem keselamatan berteknologi Dell ControlVault 2.0. Disamping itu sistem pengimbas cap jari, pembaca kad pintar sentuh, dan kamera infra-merah dimuatkan untuk memperkukuhkan sistem keseluruhan laptop.

Model seterusnya pula ialah Dell Latitude 12 5290, dimana laptop dilengkapi skrin yang lebih kecil dengan saiz dimensi lebih kurang sama dengan model abangnya (13 7390). Tawaran pada laptop ini pula diberikan beberapa ciri menarik seperti pembaca kad pintar FIPS 201, pembaca kad pintar menggunakan NFC yang memberikan produktiviti kepada pengguna.

Pada saiz yang tidak begitu besar laptop ini lebih mudah untuk diletakkan kerana dibina bersama tapak yang boleh didirikan. Integrasi Windows Hello sekaligus menjadikan ia sebuah laptop yang moden dan canggih bagi menyokong sistem keselamatan pada kamera IR dan pembaca kad biometrik, ControlVault 2.0 dan FIPS 140-2.

Dell menawarkan kedua-dua model 2-dalam-1 ini pada harga RM6,042 (Dell 13 7390 Core i5) dan RM5,711 (Dell 12 5290) setiap satu yang dijangka dipasarkan pada bulan ini.

Selain itu, untuk versi laptop biasa Dell 13 7390 (Core i7) dan Dell 12 5290 dijual pada harga bermula RM4,399 seunit.


Maxis Bekerjasama Dengan YouTube Hasilkan Siri Filem 360° Malaysia Yang Pertama

Maxis akan bekerjasama dengan YouTube dan pembikin filem terkemuka Malaysia untuk menghasilkan satu siri filem bertemakan Merdeka yang dirakam sepenuhnya menggunakan kamera 360° tercanggih.

Dengan siri filem yang pertama seumpamanya di negara ini, Maxis ingin memperkuasakan rakyat Malaysia untuk melihat Malaysia dari pelbagai perspektif yang berbeza. Melalui filem yang menggunakan kamera 360° yang berupaya menghasilkan video yang benar-benar menyeluruh, ia merupakan cara terbaik untuk memperlihatkan betapa hebatnya rangkaian Maxis 4G yang menawarkan pengalaman video yang lancar dan tanpa gangguan.

Untuk menghasilkan siri filem 360° ini, pembikin filem telah mendapat inspirasi daripada kepelbagaian rakyat Malaysia dan akan berkongsi cerita yang menunjukkan bahawa walaupun negara ini terdiri daripada pelbagai kaum yang berbeza, rakyatnya masih boleh bersatu dan menerima perbezaan antara satu sama lain dengan harmoni. Malah Maxis dan YouTube juga menjemput pelajar dan orang ramai untuk menghantar filem Merdeka mereka sendiri yang mana berpeluang untuk ditayangkan bersama pembikin filem terkemuka ini.

Siri filem Maxis Rojak 360° akan mula ditayangkan di YouTube untuk tontonan kira-kira 15 juta penonton mulai 25 Ogos sempena bulan Kemerdekaan Malaysia ke-59 yang bertemakan slogan ‘Sehati, Sejiwa’.


Ketirisan Gambar Moto G4 Plus Lengkap Dengan Kotak Pembungkusan

Sebuah blog dari India akhirnya telah menamatkan segala persoalan berhubung model terbaru keluaran Motorola Mobility dengan ketirisan gambar yang telah dikongsikannya. Berdasarkan gambar itu, dapat disahkan bahawa model terbaru itu akan membawa nama Moto G4 Plus yang jelas dapat dilihat pada stiker pelindung yang terdapat pada panel depan peranti tersebut.

Malah enam ikon pada stiker itu juga telah mengesahkan sokongan spesifikasi Moto G4 Plus yang mana hadir dengan pengimbas cap jari, kamera utama 16 Megapiksel dengan sokongan Laser Auto Focus, kamera depan 5 Megapiksel, bateri berkapasiti 3000 mAh dengan teknologi pengecas pantas dari TurboPower, memori dalaman sebesar 32GB, paparan skrin 5.5 inci 1080p dan juga dikuasakan oleh pemproses Octa Core dengan RAM berkapasiti 2GB.


Maxis, Google Jalin Kerjasama Anjur Program ‘Be Internet Awesome’

Maxis Berhad mengumumkan kerjasama dengan pihak Google dimana melaluinya mereka menjalankan sesi latihan menggunakan program literasi digital Google bertajuk ‘Be Internet Awesome’ untuk lebih daripada 150 peserta mengenai keselamatan Internet.

Seperti dimaklumkan, para peserta terdiri daripada pengurus dan penolong pengurus dari Pusat Internet Suruhanjaya Komunikasi dan Multimedia Malaysia (SKMM) di seluruh negara dan sukarelawan Maxis.

Maxis dalam satu kenyataaan memberitahu pelatih yang baharu itu akan membantu untuk membimbing pelajar Maxis eKelas mengenai asas keselamatan dalam talian dan bagaimana untuk menjadi pengguna Internet yang yakin.

Kenyataan itu menambah, latihan itu sejajar dengan inisiatif ‘Klik Dengan Bijak’ oleh SKMM yang menyokong penggunaan Internet yang positif dan bertanggungjawab.

Program komuniti eKelas Maxis adalah inisiatif pembelajaran digital selepas sekolah yang bertujuan meningkatkan prestasi akademik pelajar di kalangan masyarakat luar bandar, yang memfokus pada tiga mata pelajaran – Sains, Matematik dan Bahasa Inggeris – untuk pelajar tingkatan satu, dua dan tiga.


Crucial Melancarkan SSD Paling Pantas Di Dalam Barisan Produk Mereka

etelah memperkenalkan SSD P2 baru-baru ini, Crucial kembali  mengemas kini portfolio SSD mereka. Jenama produk storan itu kini melancarkan SSD P5 terbaru yang dilengkapi dengan kelajuan yang mengagumkan.

Dalam pengumumannya, naib presiden produk pengguna Micron menyebut P5 sebagai “produk SSD terpantas dan paling inovatif setakat ini”. Pada bahagian luar, P5 kelihatan seperti M.2 2280 SSD yang lain dari Crucial. Sekiranya anda mengharapkan pemacu PCIe 4.0 ada pada model ini anda bakal kecewa kerana P5 tidak hadir dengan fungsi tersebut. SSD ini masih menggunakan PCIe 3.0 x4 konvensional.

Seperti biasa, P5 memanfaatkan SSD proprietari dari Micron, tetapi Crucial tidak berkongsi butiran mengenainya. Mereka juga tidak menerangkan sebarang butiran mengenai cip NAND, tetapi berdasarkan gambar, P5 kelihatan seperti menggunakan memori kilat NAND 3D TLC.

Model

Prestasi Read

Prestasi Write

Crucial P5 2TB

Crucial P5 1TB

Crucial P5 500GB

Crucial P5 250GB

P5 hadir dalam empat kapasiti berbeza yang merangkumi dari 250GB hingga 2TB. Untuk prestasi read, anda tidak perlu terlalu risau kerana keempat-empat model ini mempunyai kelajuan membaca hingga 3,400 MBps. Prestasi write pula adalah pada kadar 3,000 MBps pada varian 500GB, 1TB dan 2TB dan 1.400 MBps pada model 250GB. Seperti biasa, Crucial tidak berkongsi nilai prestasi rawak untuk P5.

P5 membawa jaminan lima tahun terhad khas dari Crucial. Pengilang belum mendedahkan harga untuk pemacu dan juga belum sampai di mana-mana peruncit.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Akaun Rasmi Media Sosial Bahasa Inggeris Luar Negara Jabatan Kebudayaan dan Pelancongan Wilayah Shaanxi Lancar Aktiviti Luar Talian “Temui Impian Shaanxi Anda, Mengembara di Shaanxi”

XI’AN, China, 25 Mei 2021 /PRNewswire/ — Tatkala 19 Mei, Hari Pelancongan China menghampiri, aktiviti luar talian “Temui Impian Shaanxi Anda, Mengembara di Shaanxi” (“Meet Your Shaanxi Dream, Traveling in Shaanxi“) diadakan mulai 14 hingga 21 Mei mengikut jadual oleh Visit Shaanxi, akaun rasmi media sosial Bahasa Inggeris luar negara Jabatan Kebudayaan dan Pelancongan Wilayah Shaanxi sebagai sebahagian daripada kempen promosi budaya dan pelancong terhadap Hong Kong, Macau, Taiwan dan negara-negara serta wilayah-wilayah asing di sebalik usaha mencegah dan mengawal wabak secara berkala. Enam selebriti dalam talian dari Rusia, Korea Selatan dan Turki mengambil bahagian dan mengambil gambar serta merakam video produk pelancongan budaya khas Shaanxi yang akan dihantar ke bahagian media Cina dan asing. Aktiviti ini akan meningkatkan populariti jenama “Budaya Shaanxi” (“Cultural Shaanxi”) dan mempersiapkan Shaanxi bagi penyambungan semula pelancongan masuk.

Rakan-rakan asing mengambil gambar bersama pahlawan terkenal dengan perisai berwarna keemasan di tembok bandar Xi’an

Pasukan fotografi yang terdiri daripada selebriti dalam talian luar negara akan berinteraksi dengan artis-artis di Datang Everbright City, belajar cara membuat ladu di restoran Defachang yang terkenal, menunggang basikal di tembok bandar, belajar mengadakan pertunjukan boneka bayang di Bekas Kediaman Gao Yuesong, menonton persembahan di Huaqing Palace dan Tang Paradise serta belajar cara membuat patung Pahlawan Terracotta. Foto, teks dan video mengenai pengalaman mereka yang menyeronokkan akan disiarkan di akaun media Cina dan asing seperti Visit Shaanxi.

Menjelang penghujung April 2021, Visit Shaanxi mempunyai seramai 714,000 peminat di seluruh dunia. Antara mereka, lebih 585,000 merupakan peminat di Facebook, lebih 92,000 di Twitter dan hampir 36,000 di Instagram. Terdapat lebih daripada 5,060 hantaran teks atau video, lebih daripada 40.77 juta tontonan dan lebih daripada 2.35 juta kali interaksi. Aktiviti dalam talian dan luar talian diadakan seperti Membangkitkan Kembali Pahlawan Terracotta, Catatan Perjalanan En. Bing, 2048 Little Games, Teka Silang Kata Krismas, Pertandingan Suasana Festival Musim Bunga Shaanxi, Teka Teki Festival Tanglung, Menyambut Tahun Baharu China di Sungai Kuning, Impresi Shaanxi serta Mengembara di Shaanxi. Shaanxi telah memenangi “Anugerah Kecemerlangan Komunikasi Luar Negara” yang dianjurkan oleh People’s Daily dan menduduki tempat ketiga dalam Senarai Indeks Komunikasi Antarabangsa Media Baharu Kebudayaan dan Pelancong Wilayah 10 Terbaik bagi Mac 2021 yang dikeluarkan oleh Cultural and Tourist Industries Index Laboratory yang bersama-sama dianjurkan oleh Chinese Tourism News, Chinese Public Opinion Investigation Laboratory di bawah Chinese Academy of Social Sciences dan Alibaba Group yang membuktikan bahawa Jabatan Kebudayaan dan Pelancongan Wilayah Shaanxi telah mencapai keputusan yang luar biasa dalam kempen publisiti luar negara melalui media sosial luar negara.

Keywords:  Amusement Parks and Tourist Attractions Computer/Electronics Social Media Travel New products/services

Source: PRNEWSWIRE


Kerusi PS4 Masih Boleh Nikmati Konsert Seakan Kerusi VIP – Terima Kasih Kepada HUAWEI P30!

Setiap kali menyaksikan konsert, sibuk mengambil gambar adalah perkara yang ramai akan buat selain menikmati alunan muzik. Namun sekiranya anda duduk jauh dari pentas dan tidak dibenarkan membawa kamera DSLR, adakah hasil gambar dari peranti pintar anda berkualiti bagus?

Tidak kan! Terbaru sebuah peranti pintar muncul di konsert Wang Lee Hom, melalui gambar yang dikongsi jelas menunjukkan jurugambar tersebut duduk di tempat yang agak jauh dari pentas, tetapi hasil rakaman cukup jelas seperti penyanyi ada di depan mata. Apakah model peranti pintar tersebut? Ia adalah HUAWEI P30 yang bakal dilancarkan 26 Mac nanti.

Pertama sekali, kita dapat melihat penyanyi dalam gambar biasa yang diambil dari sudut jauh sangat kecil dan tidak jelas, lain pula apabila dizum secara Close Shot muka penyanyi terus terpapar dengan begitu jelas sekali. Lebih menarik apabila zum ke Super Close Shot, ketelitian penyanyi serta latar belakang pentas juga dapat dilihat. Cukup baik kan? Teruskan lagi…

Gambar kedua kelihatan penyanyi bersama biola yang mana tidak dapat dilihat dengan jelas daripada pandangan jurugambar yang duduk jauh, namun dengan Close Shot terus mengubah pandangan anda, kerana wajah serta biola kelihatan jelas seperti di depan mata anda. Bagaimana pula Super Close Shot? Tetap memuaskan terutama rekaan nombor 2060 yang tampil pada baju Lee Hom turut nampak! Memang power!

Konsert Lee Hom selain boleh menikmati alunan biola yang dimainkan oleh beliau, persembahan piano juga amat dinanti-nantikan. Piano Lee Hom bukan jenis yang biasa berwarna hitam, sebaliknya adalah rekaan naga dan semua ini dapat dilihat melalui keupayaan kamera HUAWEI P30.

Tiada kamera DSLR pun tidak menjadi masalah! Anda tidak perlu lagi bergegas untuk mendapatkan tempat duduk yang baik, juga tidak perlu lagi berdiri untuk mendapat view yang memuaskan. Apa pun lihat saja bagaimana peranti HUAWEI terdahulu seperti siri P20 dan Mate 20 Pro dikenalpasti sebagai pilihan utama peranti pintar terbaik oleh DxOMark dengan skor tertinggi 109.

Siri P30 bakal dilancarkan pada 26 Mac di Paris, jangan lepaskan peluang untuk mengetahui secara lebih lanjut peranti pintar terbaik ini. Bertemakan “Rewrite the Rules”, pastinya HUAWEI ingin menyampaikan lebih banyak ciri menarik yang ada pada P30.

Tambahan lagi, pelanggan P30 akan mendapat percuma HUAWEI Backup sempena pelancaran P30 di pasaran Malaysia. HUAWEI Backup merupakan sebuah pemacu cakera keras yang menyokong ruang simpanan mencecah 1TB dengan rekaan kalis air.

Untuk mengetahui lebih lanjut, layari laman rasmi HUAWEI.

**Advertorial Daripada HUAWEI Malaysia


Peniaga Petaling Street Berkolaborasi Dengan Shopee Dalam Kempen “Petaling Street Goes Ong-Line”!!!

Shopee dan Petaling Street Traders online kini bekerjasama bersempena sambutan Tahun Baru Cina yang akan datang menerusi inisiatif yang dikenali sebagai “Petaling Street Goes Ong-Line”!!

Inisiatif ini dilakukan ekoran daripada trader yang mengalami kerugian sehingga 95% disebabkan oleh PKP 2.0 yang berlangsung.

Sebanyak 1500 barangan oleh Petaling Street Trader ditawarkan dalam tempoh ini.

Promosi ini bakal berlangsung dari 2 hingga 13 Februari. Dalam pada itu, trader boleh menikmati free Shopee University e-commerce workshops ang mana tersedia dalam Bahasa Malaysia, English dan Mandarin. Bengkel ini telah mengasah lebih dari 30 ribu penjual online!!

Bagi mendapatkan maklumat lanjut, layari laman sesawang https://shopee.com.my/m/petaling-street


Reviu Eksklusif: Kepantasan HUAWEI MateBook 13 Dengan Hanya 1 Sentuhan

Siapa sahaja yang tidak kenal jenama terkemuka peranti pintar, HUAWEI. Mereka bukan hanya maju kehadapan dalam telefon pintar, tetapi juga menghasilkan komputer riba yang terbaik. Terkini adalah HUAWEI MateBook 13 yang dijual pada harga bermula dari RM3999, pastinya menjanjikan teknologi yang terbaik serta memudahkan anda dengan ciri HUAWEI Share.

Rekaannya tidak dapt disangkal lagi, sangat ringkas tetapi eksklusif. Peranti ini tidak menyediakan port yang terlalu banyak seperti komputer riba yang lain. Ia hanya menyediakan 2 port USB-C dan audio jack sahaja. Berikut adalah reka bentuk komputer riba ini.

Sungguhpun komputer riba ini agak kecil dan ringan namun jangan bimbang kerana ia didatangkan dengan spesifikasi yang sangat baik dan POWER!!! Berikut adalah spesifikasi penuh peranti ini:

HUAWEI MateBook 13

CPU

Intel Core i7-8565U generasi ke-8

Memori

8GB DDR3 (2,133MHz)

Sistem Operasi

Windows 10 Home

GPU

NVIDIA® GeForce® MX150, TDP 25 Watt

Storan

512GB NVMe PCIe

Dimensi

14.9mm x 286mm x 211mm

Saiz paparan

13-inch, 1440p (2,160 x 1,440, IPS, 300 nits, 1,000:1 contrast, 100% sRGB, 3:2 aspect)

Bateri

42Wh(TYP), Port pengecasan type-C

Ciri khas

HUAWEI Share 3.0

Keselamatan

Pengimbas cap jari pada butang kuasa

Harga

HUAWEI MateBook 13 ini dihadirkan dengan saiz 13 inci dengan saiz bezel di bahagian kiri dan kanan adalah 4.4mm. Menariknya adalah skrin ini dihadirkan dengan resolusi 2160 x 1440 piksel yang memberi pengalaman tontonan yang menakjubkan kepada pengguna.

Ia turut dilengkapi dengan 100% sRGB gamut dengan nisbah kontras warnanya adalah 1000:1. Jadi apabila anda memainkan video pastinya memberikan kepuasan tontonan.

MateBook 13 ini didatangkan dengan Intel Core i7-8565U generasi ke-8 pastinya menjanjikan kelancaran ketika menggunakannya. Ditambah dengan kad grafik NVIDIA MX150 memberikan nilai tambah bagi paparan tontonan komputer riba ini.

Turut dihadirkan dengan RAM 8GB dan SSD 256GB sangat membantu dalam memberikan prestasi yang cemerlang. Ini terbukti menerusi hasil ujian ke atas komputer riba ini menerusi AnTuTu Benchmark.

Menariknya bagi MateBook 13 ini, ia disertakan dengan Shark Fin 2.0 yang merupakan rekaan kipas yang boleh mengeluarkan suhu panas dengan sangat pantas menggunakan dwi kipas. Apa yang pasti ,kelajuan kipas dipertingkat sebanyak 25% daripada kipas yang normal yang memastikan laluan udara komputer berlangsung tanpa henti dan senyap. Jadi tidak hairanlah sepanjang menggunakan MateBook 13 ini, suhu komputernya sentiasa dalam keadaan yang terkawal tidak kira sama ada melakukan pelbagai tugasan atau sebagainya.

Sistem bunyi MateBook 13 ini adalah baik. Sungguhpun kedudukan speaker  berada di bahagian bawah, namun ia masih memberikan hasil bunyi yang sedap didengar dan kuat.

Sistem keselamatan MateBook 13 ini adalah sangat baik kerana ia dihadirkan dengan sistem pengimbas cap jari pada butang kuasa dan pengecaman wajah.

Pastinya maklumat di dalam komputer riba anda dapat disimpan dengan lebih baik. Cara tetapannya juga adalah sangat mudah:

Tidak dapat disangkal lagi bahawa MateBook 13 ini dihadirkan dengan kapasiti bateri yang besar iaitu sebanyak 42W. Ia secara langsung mampu bertahan sehingga 10 jam bagi pengecasan penuh.

kami telah melaksanakan ujian pengecasan ke atas peranti ini. kami mula mengecas pada jam 10.46 malam ketika bateri pada paras 9%. Pada jam 12.47 pagi, bateri sudah berada pada 100%. Ia hanya mengambil masa selama 2 jam 1 minit sahaja.

Ini merupakan kelebihan yang terdapat pada MateBook 13 ini. Dengan hanya sekali sentuh, anda dapat berkongsi fail sama ada gambar, video dokumen atau sebagainya. Dengan menggunakan NFC pastinya melancarkan lagi proses transaksi ini. Cara tetapan sambungan adalah seperti berikut:

Kami telah menjalankan ujian ke atas peranti ini menggunakan aplikasi menggunakan Userbench dan Crystaldiskmark. Hasil ujian ke atas peranti ini memperlihatkan ia berada pada prestasi yang sangat baik.

Secara keseluruhannya, MateBook 13 ini adalah sebuah peranti yang sangat baik. Dengan pemproses yang sangat baik dan grafik yang memukau membuatkan tontonan menjadi sangat baik. Apa yang lebih penting, HUAWEI Share OneHop ini pastinya memudahkan hidup anda dengan hanya sekali tap. Peranti ini pastinya berbaloi untuk dibeli.


Tawaran Menarik! Hanya Log Masuk Laman Rasmi Huawei & Dapat PERCUMA Baucer Diskaun RM300!

Sepanjang bulan Mac ini, Huawei Malaysia telah menganjurkan satu peraduan Check In di laman rasmi mereka.

Mulai 1hb Mac hingga 31hb Mac, pengguna hanya perlu log in laman rasmi Huawei sekurang-kurangnya 28 hari untuk melayakkan diri mendapat baucer diskaun bernilai RM300. Paling minimum log in selama 7 hari juga boleh mendapat baucer diskaun bernilai RM50.

⇓ Sangat mudah sahaja, log in laman rasmi HUAWEI, pilih check in.

⇓ Kumpul hari check in anda (1 hari = 1 poin)

⇓ Menebus ganjaran mengikut poin anda

• 7 poin boleh menebus diskaun RM50 (terhad kepada siri Huawei nova sahaja)

• 14 poin boleh menebus diskaun RM100 (untuk semua peranti)

• 21 poin boleh menebus diskaun RM150 (terhad kepada siri Huawei P dan Mate sahaja)

• 28 poin boleh menebus diskaun RM300 (untuk semua siri Huawei P, Mate dan Matebook)


Peranti JOI® – Wajib Dimilik Semua Orang

Kita harus sentiasa menghadap ke hadapan dengan mengoptimasikan segala yang perlu dan bermanfaat kepada kita, sama seperti arena pendidikan masa kini. Walaupun papan hitam atau putih masih digunakan pada sesetengah sekolah, namun jika dilihat sebenarnya agak ketinggalan zaman, bukan?

Dengan perkembangan pesat dunia digital masa kini, teknologi canggih bukan sahaja diimplementasi ke dalam sektor perubatan bahkan pendidikan juga amat penting. Jadi, dengan kehadiran JOI® Smartboard tentu akan lebih memanfaatkan cikgu/pensyarah dan pelajar dalam pengajaran dan pembelajaran yang lebih mudah dan berkesan.

Bagi cikgu/pensyarah, pengajaran akan menjadi lebih mudah dan lancar tanpa perlu membawa banyak buku. Sama juga kepada pelajar, mereka akan berasa lebih seronok dan mudah memahami subjek yang diajar menerusi papan skrin sesentuh. Kolaborasi interaktif yang menggabungkan visual adalah lebih mudah menarik dan tidak membosankan dalam sepanjang waktu pembelajaran.

JOI® Smartboard yang wajid ada ini dikuasakan oleh pemproses Intel® Core™, skrin 4K UHD LED terdapat pelbagai pilihan sama ada 65”/70”/75”/85” mengikut penggunaan sendiri. Resolusi paparan skrin ini mencecah 3840 x 2160 piksel dengan sokongan 20 titik sentuh (10 titik untuk menulis & 20 titik sentuh), ia dijual pada harga bermula RM8,899.

Intel® NUC merupakan mini PC yang sangat power, keupayaannya tidak terhad pada ukurannya malah mampu menguasai segala tugasan dengan sempurna sama ada melayari Internet, editing gambar atau video, atau bermain permainan kerana ia dihadirkan dengan pemproses Intel® Core™ i3/i5.

Kecil tapi berkuasa, ini dia JOI® BOX – sebuah desktop mini yang cukup power dengan rekaan ultra kompak. Ia mempunyai keupayaan dalam melaksanakan segala tugasan seperti produktiviti, permainan, hiburan dan banyak lagi, dengan adanya sokongan Intel® Core™ i5/i3 generasi ke-8.

Kini SNS Network menawarkan hadiah eksklusif untuk setiap pembelian produk JOI® di atas, antara yang bakal anda miliki adalah Buku Diary (Intel® Core™ i3), payung (Intel® Core™ i5) dan Anti-Theft Backpack (Intel® Core™ i7). Dapatkan segera sebelum tempoh tawaran tamat pada 28 Disember 2019.

Untuk mendapatkan maklumat lebih lanjut, hubungi talian Whatsapp atau layari laman sesawang SNS Network.


Edisi Terhad!! OPPO Watch & OPPO Find X2 Pro Green Vegan Leather Gift Box Edition!

OPPO Watch dan OPPO Find X2 Green Vegan akan tiba di Malaysia dalam masa terdekat!! Meningkatkan prestasi pengalaman ke tahap yang lebih tinggi, OPPO membawakan kepada peminat Special Gift Box Edition yang terdapat di dalamnya dua produk yang terbaik : OPPO Find X2 Pro dan juga OPPO Watch yang didatangkan dengan edisi warna Green Vegan Leather!

Dengan sistem operasi Wear OS oleh Google, OPPO Watch adalah definisi sebenar jam pintar berfungsi seperti apa yang anda jangkakan dari telefon pintar.

OPPO Find X2 Pro Green Leather pula tidak asing lagi kerana ia merupakann peranti yang terunggul kerana ianya merangkumi teknologi yang terbaik hanya di dalam satu peranti. Dengan warna hijau pistachio yang cantik dan menarik, disertakan jugak dengan ciri-ciri prestasi yang hebat seperti paparan 120Hz AMOLED , sistem kamera DxOMark1, serta chipset Snapdragon 865 yang kuat serta Flash Charging 65V SuperVOOC 2.0


HONOR X10 Max & X10 Pro Bakal Dilancarkan? Hadir Dengan Skrin Besar Giler!!!

Korang mesti terkejut apabila dikhabarkan HONOR bakal menambah peranti dalam siri HONOR X10 dengan memperkenalkan HONOR X10 Max dan HONOR X10 Pro.

Dikatakan HONOR X10 Max  baka ltampil dengan cipset DImensity 800. Ia turut tampil dengan skrin yang sangat besar 7.09″ diagonal.

Dalam pada itu, HONOR X10 Pro pula hadir hadr dengan saiz skrin yang lebih kecil iaitu 6.63 FHD+

BElum lagi ada tarikh rasmi perasmian. Jadi sama-sama kita nantikan.


Samsung Galaxy Watch Active 2 Kini Rasmi – Harga Bermula RM1,099

Jam tangan pintar Samsung Galaxy Watch Active 2 kini sudah rasmi di pasaran tempatan, sebanyak 3 varian diperkenalkan masing-masing adalah varian Aluminium, Stainless Steel dan Under Armour.

Watch Active 2 hadir dengan dua pilihan saiz iaitu 40mm dan 44mm, masing-masing dilengkapi paparan bersaiz 1.2 inci dan 1.4 inci, bateri 247mAh dan 340mAh. Sokongan cip Exynos 9110, RAM 768MB dan ROM 4GB turut dibekalkan padanya.

Tawaran harga Galaxy Watch Active 2 seperti berikut:


vivo V7+ Ditawarkan Pada Harga Rendah Melalui Langganan Pelan Digi, Celcom Dan Maxis

vivo V7+ yang dilancarkan secara rasmi pada September 2017 yang lalu sememangnya menjadi pilihan pengguna yang mementingkan kualiti swafoto. Dengan sokongan kamera depan beresolusi 24 Megapiksel, vivo V7+ yang dijual pada harga RM1,499 ini telah menerima potongan harga sebanyak RM100 bermula 22 Disember yang lalu. Kini pengguna boleh memiliki vivo V7+ pada harga yang jauh lebih rendah apabila melanggan pelan pascabayar yang ditawarkan oleh Digi, Celcom dan juga Maxis.
Digi
Digi menawarkan potongan harga sehingga 85 peratus untuk vivo V7+ iaitu pada harga serendah RM229 apabila anda memilih untuk melanggan pelan pascabayar Digi Postpaid 138. Manakala untuk pelan Digi Postpaid 108, vivo V7+ akan dijual pada harga RM509, dan RM789 untuk pelan Digi Postpaid 78. Kesemua pelan ini terikat dengan kontrak selama 24 bulan dan pelanggan juga boleh memilih untuk membuat pembayaran penuh vivo V7+ ataupun membayar secara ansuran melalui pelan pembayaran mudah (EPP) yang ditawarkan.
Celcom
Untuk pelanggan Celcom pula, vivo V7+ boleh dimiliki pada harga serendah RM138 dengan langganan pelan pascabayar FIRST Platinum Plus dengan komitmen bulanan sebanyak RM188. Pelan pascabayar dengan komitmen bulanan RM98 iaitu FIRST Gold Plus pula menawarkan vivo V7+ pada harga RM828. Terdapat sebanyak empat pilihan pelan yang ditawarkan oleh Celcom iaitu FIRST Platinum Plus, FIRST Platinum, FIRST Gold Supreme, dan juga FIRST Gold Plus.

Maxis
Dengan hanya RM1, pelanggan Maxis boleh memiliki vivo V7+ melalui langganan pelan MaxisONE 158 atau MaxisONE 188 dengan kontrak selama 24 bulan. Promosi MaxisONE RM1 untuk vivo V7+ ini boleh didapati melalui Pusat Maxis ataupun Rakan Eksklusif Maxis (MEP) di seluruh negara.


GlobalSign Perkenal Tandatangan Dokumen Hujung-ke-Hujung, Selamat Didayakan PKI

SINGAPURA, 29 April 2021 /PRNewswire/ — GlobalSign (https://www.globalsign.com/en-sg), GlobalSign, Pihak Berkuasa Perakuan (CA) global dan penyedia terkemuka bagi penyelesaian tandatangan digital, identiti dan sekuriti untuk IoT, hari ini mengumumkan penyelesaian aliran kerja hujung-ke-hujung baharu yang disediakan di APAC, GMO Sign (dahulunya GMO Agree). GMO Sign ialah penyelesaian aliran kerja menandatangani dokumen berasaskan awan yang direka dengan teliti untuk memudahkan penandatanganan dokumen, pengurusan, aliran kerja kelulusan dan penyimpanan yang selamat, mudah dan hujung-ke-hujung – kesemuanya disediakan pada titik harga yang kompetitif. Pengguna di mana-mana organisasi boleh menggunakan tandatangan elektronik dan digital melalui Digital Signing Service (DSS) GlobalSign untuk menandatangani dokumen melalui platform mesra pengguna yang selamat. Salah satu perkhidmatan menandatangan jarak jauh yang terkemuka di dunia, DSS membolehkan GMO Sign untuk mengaplikasikan sejumlah besar tandatangan pada aliran kerja dokumen unik anda tanpa sebarang integrasi diperlukan.

GMO Sign

Platform menandatangani dokumen GMO Sign menawarkan cara yang lebih mudah untuk menukar secara dalaman dan luaran serta mengikat dokumen secara elektronik dan selamat antara pelbagai pihak. Ia menawarkan tandatangan elektronik dan tandatangan digital Adobe Approved Trust List (AATL) dalam satu antara muka, serta aliran kerja menandatangan yang boleh disesuaikan bergantung pada keadaan penggunaan dalaman atau luaran. GMO Sign membolehkan pengguna menambah butiran yang berkaitan dengan dokumen seperti tarikh pembaharuan dan tempoh notis, yang membawa kepada pengurusan rekod yang amat bertambah baik. Penyelesaian aliran kerja menandatangan juga membolehkan pematuhan di pelbagai negara dan industri dengan peraturan baharu yang memihak kepada tandatangan yang disokong PKI, seperti peraturan eIDAS Eropah untuk tandatangan asas dan lanjutan.

Dengan pelancaran penyelesaian baharu ini, GlobalSign menjadi salah satu daripada segelintir CA di dunia yang menawarkan penyelesaian aliran kerja dokumen berasaskan awan yang disokong oleh kuasa Infrastruktur Kunci Awam (PKI), yang menghapuskan keperluan terhadap pengurusan token setempat dan kesemua masalah yang hadir bersamanya.

“Berupaya untuk menawarkan penyelesaian hujung-ke-hujung melalui platform tunggal merupakan satu perkembangan yang penting buat kami. Kami telah menyediakan penyelesaian untuk tandatangan digital disokong PKI selama bertahun-tahun dan kini menyediakan penyelesaian yang menawarkan keupayaan aliran kerja dan yang paling utama ialah ia merupakan pengubah keadaan yang jelas,” kata Mohit Kumar, Pengurus Kanan Produk, GlobalSign. “Kami menyasarkan untuk menyediakan penawaran yang dapat memberi cara yang amat mudah dan berpatutan kepada pengguna untuk mendapatkan penyelesaian aliran kerja menandatangani dokumen yang bukan sahaja menawarkan tandatangan elektronik dan digital untuk berfungsi selama beberapa hari, tetapi turut membolehkannya mengurus kitar hayat dokumen yang ditandatangani dalam aplikasi yang sama. Pengenalan GMO Sign merupakan manifestasi usaha ini.”

Ciri-ciri utama GMO Sign termasuk:

Kumar menambah: “Kelebihan GMO Sign adalah pengguna boleh mendapatkan tandatangan elektronik mahupun tandatangan digital AATL pada satu platform. Ini membolehkan pelanggan akhir untuk mengelakkan masalah yang berpotensi terjadi yang dibawa oleh pengurusan integrasi yang rumit.”

Untuk mengetahui lebih lanjut, kunjungi https://www.globalsign.com/en-sg/gmo-sign/how-it-works.

Latar Belakang GMO GlobalSign

Sebagai salah satu pihak berkuasa perakuan yang bertapak paling kukuh di dunia, GlobalSign ialah penyedia yang terkemuka bagi penyelesaian identiti dan sekuriti yang dipercayai bagi membolehkan perniagaan, perusahaan besar, penyedia perkhidmatan berasaskan awan dan penginovasi IoT di seluruh dunia untuk melaksanakan komunikasi dalam talian yang selamat, mengurus berjuta-juta identiti digital yang disahkan dan mengautomasikan pengesahan dan penyulitan. Penyelesaian PKI dan identitinya yang berskala tinggi menyokong berbilion-bilion perkhidmatan, peranti, orang ramai dan benda yang mencakupi IoT. Sebuah subsidiari GMO GlobalSign Holdings K.K yang berpangkalan di Jepun dan GMO Internet Group, GMO GlobalSign mempunyai pejabat di benua Amerika, Eropah dan Asia. Untuk maklumat lanjut, kunjungi https://www.globalsign.com

Keywords: Computer Software Computer/Electronics High Tech Security Internet Technology Telecommunications New products/services

Source: PRNEWSWIRE


Komputer Riba Huawei MateBook Bakal Hadir Ke Malaysia?!

Meletakkan kepentingan pengguna sebagai keutamaan, Huwei sentiasa berusaha untuk menyediakan gaya hidup digital yang lancar serta membawakan pengalaman yang terbaik untuk rakyat Malaysia.

Sehubungan itu, sekali lagi Huawei telah membawa kejutan kepada peminat setianya apabila mengumumkan bahawa mereka bakal menawarkan komputer riba MateBook untuk pasaran tempatan tidak lama lagi.

Pun begitu, buat masa ini Huawei masih tidak menyatakan secara terperinci model apakah yang bakal di bawa memasuki pasaran tempatan. Untuk perkembangan lanjut sama-sama kita nantikan kelak!


Acer Malaysia Pop Up Kiosk Di Maxis Concept Stores – Tawaran Diskaun Sehingga RM1,500!

Seiring dengan pelancaran laptop baharu ultra ringan Swift 5, Acer Malaysia juga mengumumkan kolaborasi bersama Maxis bagi membawa keseronokan kepada pengguna dengan tawaran promosi istimewa, iaitu diskaun sehingga RM1,500 kepada pembelian peranti gaming Acer di pop up kiosk yang eksklusif di Maxis Concept Stores Sunway Pyramid dan The Gardens Mall.

Bermula sekarang sehingga 11 Januari 2020, pelanggan boleh membawa pulang barangan Predator secara percuma dengan menyertai aktiviti yang dilakukan di kiosk tersebut, termasuk Predator Bomber Jacker (bernilai RM99), beg kalis air (RM99), Predator T-shirt, baucar wayang dan banyak lagi.

Pengguna Maxis juga berpeluang untuk menerima promosi eksklusif bagi Acer Nitro 50 gaming desktop, Nitro 5 gaming laptop, Nitro VG271UP gaming monitor dan peripherals.

Lebih menarik, bagi sesiapa yang membeli model Acer terpilih di Maxis Concept Stores sebelum hujung tahun ini, anda boleh menebus sama ada beg kalis air Predator, tetikus gaming Predator Cestus 310 atau E300 TrueHarmony earphones atau barangan lain. Hadiah boleh ditebus di SINI.

Bagi mendapatkan maklumat lanjut, boleh layari laman Facebook Acer Malaysia atau hubungi talian 1800-88-1288 (9 pagi – 6 petang, Isnin ~ Jumaat).